MK Curtain, Terajui Pasaran Langsir Tempatan

Langsir dan tirai adalah kemasan jendela yang paling umum kita lihat digunakan dalam rumah-rumah di Malaysia. Kebanyakan pengguna juga lebih suka langsir berbanding tirai kerana dengan langsir, lebih banyak gaya serta tekstur yang dapat diterapkan mengikut konsep rumah. Langsir adalah gantungan fabrik bertujuan menyekat atau menghalang cahaya dari masuk ke dalam rumah di samping berfungsi sebagai bidai privasi buat individu di dalam daripada terlihat oleh orang luar. Langsir yang sempurna dapat melengkapkan penampilan keseluruhan kediaman dan dapat membantu mengawal suasana dan aliran cahaya semula jadi ke dalam ruang.

Bermula pada tahun 2005 dengan nama CK Textiles, kini dikenali sebagai MK Curtains dimana huruf M dan K mewakili huruf pertama daripada nama keluarga pemilik iaitu Dato’ Calvin Khiu dan isterinya Datin Moon. Bersama, mereka menerajui MK Curtains menuju kegemilangan apabila jenama ini berjaya menembusi pasaran tempatan dengan menawarkan servis yang menyeluruh.

Dengan lebih 20 cawangan di seluruh Malaysia, MK Curtain kini merupakan jenama nombor satu langsir dengan one-stop-centre untuk pelanggan mendapatkan dan menempah langsir dari pelbagai jenis fabrik dengan design yang menarik. Disini juga pelanggan berpeluang mendapatkan khidmat rundingan dari pakar langsir yang ada. Bukan itu saja, mereka juga menawarkan khidmat mengukur langsir secara percuma untuk semua pelanggan. Pihak MK Curtain akan menghantar wakil ke rumah anda untuk mengambil ukuran bagi menjamin langsir yang sempurna. MK komited menghasilkan langsir berkualiti yang menepati citarasa pelanggan dari pelbagai latar belakang, membuatkannya dikenali ramai.

Selain langsir, MK juga mempunyai himpunan koleksi fabrik upholstry, wallpaper, perabot dan aksesori deko yang lain. MK yakin dengan kualiti dan perkhidmatan yang menyeluruh, jenama ini dapat melebarkan sayap ke pasaran antarabangsa pula.

+ INFO KEDAI
Premis : MK Curtain HQ
Lokasi : 449, Jalan Nilai 3/10, Kawasan Perindustrian Nilai 3, 71800 Nilai, Negeri Sembilan
Produk : Langsir serta aksesori, Wallpaper dan Perabot
Waktu Operasi : Buka setiap hari, 10 pagi – 8 malam

Bercerita tentang sejarah kewujudan Hotel Lone Pine, ia bermula seawal tahun 1948 lagi. Lone Pine pada asalnya merupakan sebuah kediaman banglo kepunyaan seorang pengamal perubatan di Georgetown berbangsa Australia, Dr Albert McKern yang telah menyewakannya kepada sebuah keluarga Cina yang berhasrat untuk mengusahakan perkhidmatan hotel di Batu Ferringhi.

Secara kebetulan berhampiran dengan banglo tersebut terdapat sebatang pokok rhu. Kerana bentuknya hampir sama, spesies pokok ini secara tidak sengaja telah dinamakan sebagai pokok pine. Bermula dengan hanya 10 buah bilik sahaja, Lone Pine merupakan hotel pertama dan destinasi percutian tepi pantai terbaik, dan sebagai pilihan untuk melepaskan diri dari kehangatan iklim tropika, oleh para pengusaha tanaman British dan penjawat awam era kolonial sebelum kemerdekaan Malaya pada waktu itu. Sehingga hari ini, hotel ini masih lagi dikelilingi oleh pokok-pokok rhu tersebut dan menjadi trademark kepada kewujudan hotel ini sehingga kini.

Lokasi Strategik Pemangkin Kemudah sampaian
Hotel Lone Pine yang terletak di Batu Ferringhi merupakan kawasan pantai yang terkenal dengan kedamaiannya. Ia berada 17 km dari Gerogetown dan 31 km dari Lapangan Terbang Antarabangsa Pulau Pinang. Berdekatan dengan kawasan hiburan dan hanya beberapa minit dari Eden Paradise Shopping Center dan East Wind Watersports. Ia juga berhampiran dengan Tropical Spice Garden dan Penang Water Sports Center. Night Market Batu Ferringhi yang terkenal itu juga hanyalah beberapa minit berjalan kaki dari hotel ini. Terdapat pelbagai gerai menjual pelbagai barangan aksesori kecantikan dan pakaian yang dibuka di waktu malam, hanya beberapa langkah dari pintu masuk utama. Kemudahan parkir percuma disediakan kepada tetamu yang memandu untuk menginap.

Hotel Lone Pine merupakan satu-satunya hotel yang dibina di lokasi terbaik di sepanjang pesisir pantai. Hotel bertaraf lima bintang ini telah melalui satu proses pengubahsuaian dan dibuka semula pada tahun 2010 dengan wajah yang lebih menarik, namun dalam masa yang sama mengekalkan reka bentuk kolonial yang mempesonakan. Bilik-biliknya luas, moden, dan direka khusus untuk keselesaan. Dengan hanya mempunyai 90 bilik, ia dikategorikan sebagai sebuah hotel butik, yang turut memenangi beberapa anugerah di dalam kategori tersebut. Kemudahan penginapan merangkumi bilik Deluxe untuk dua orang hinggalah Grand Premier Suites yang boleh memuatkan sehingga enam orang tetamu. Dengan bilik Deluxe bersaiz 45 meter persegi, Hotel Lone Pine dianggap sebagai peneraju kepada kategori bilik standard terbesar di Batu Ferringhi. Apa yang menarik, kesemua bilik-bilik ini menghadap laut dan dikelilingi oleh suasana tropika di dalam persekitaran kontemporari bagi membolehkan tetamu merasai pancaran sinaran matahari dan menikmati tiupan bayu Laut Andaman. Pihak pengurusan hotel juga mementingkan keselesaan penginap apabila turut menyediakan tilam terbaik yang begitu menyelesakan di dalam setiap bilik.

Fasiliti Terbaik Pelengkap Suasana
Untuk yang aktif bersukan, kawasan pesisir pantai yang berpasir merupakan lokasi terbaik untuk aktiviti berlari terutamanya pada awal pagi atau lewat petang. Selain daripada itu terdapat pelbagai aktiviti sukan air yang ditawarkan oleh orang perseorangan di kawasan pantai ini. Penulis dapat melihat apabila petang begitu ramai yang menghabiskan masa dengan bermain bola tampar dan bermain jet ski. Hidup sekali suasana di sini. Sangat sesuai untuk bercuti dan melupakan sejenak bebanan kerja di pejabat.

Selain daripada itu terdapat gimnasium berhawa dingin yang mempunyai peralatan lengkap untuk aktiviti menguatkan otot-otot disediakan oleh pihak hotel dan boleh digunakan setiap masa. Salah satu elemen penarik di hotel ini ialah kolam renangnya yang turut dilengkapi dengan jakuzi dan spa salt yang merangsang tubuh serta menyihatkan badan apabila penginap bermandi-manda di sini.

Manakala Pure Energy Spa pula menawarkan perkhidmatan urutan yang bersesuaian oleh pakar-pakar terapi dengan kadar yang berpatutan. Sebagai alternatif, tanpa mengeluarkan belanja, mandian buih mungkin boleh dicuba di dalam bilik. Semua bilik mempunyai sama ada bilik mandi berdiri di dalam atau pun kolam mandi yang disediakan di balkoni dengan pemandangan menghadap laut.

Surau dibina kebiasaanya atas bantuan kewangan dari kerajaan atau pun komuniti. Namun, berbeza bagi Surau Langgar Rindu yang terletak di Kampung Rhu Tapai, Merang

Rekabentuk surau ini sangat unik kerana dibina dari kayu terpakai dan dahan hanyut yang dikumpul oleh Haji Abdul Karim Embong, ataupun dikenali sebagai Pok Su. Kebanyakkan jenis kayu yang digunakan adalah dari jenis pokok kayu cengal dan tembusu.

Alhamdulillah….. Rezeki sampai sini.Segala puji bagi Allah pemilik sekalian Alam.Terima kasih paksu pemilik Surau Langgar Rindu?

Sepetang di Langgar Rindu

Mengekalkan struktur binaan lama di tengah-tengah kota raya Melaka, The Majestic Melaka Hotel menyediakan pakej penginapan istimewa bertaraf antarabangsa dengan kepelbagaian fasiliti menarik buat pengunjung.

Dari segi geografi, kedudukan Majestic Melaka Hotel yang berhadapan dengan Sungai Melaka dan sebuah perkampungan tradisional Melayu yang dikenali sebagai Kampung Morten menjadikan ianya salah sebuah hotel yang menarik dan menjadi pilihan pegunjung dari luar negara khususnya untuk menginap di sana.

Buat pengunjung yang pertama kali tiba di hotel ini, anda pasti kagum melihat seni bina bangunan lama yang masih tersergam indah dengan identiti tersendiri, di sebalik bangunan-bangunan pencakar langit yang berada di sekelilingnya. Pembinaan hotel yang menggunakan bahan asas seperti simen pada driveway bagaikan menterjemah suasana dahulu kala. Pemilihan tetingkap kayu yang mengimbau suasana kampung tradisional Melayu menaikkan emosi ‘dulu-dulu’.

Garapan sentuhan gaya baba nyonya tawarkan penginapan unik di tengah-tengah kota Melaka

Selain itu, peletakan pohon bonsai di tengah-tengah laman hotel mewujudkan landskap bonsai yang memberikan kesan nature pada keseluruhan hotel supaya tampak indah dan memukau. Apa yang menarik, penanaman pokok-pokok tropikal seperti China Palm, Ixora, Osmoxylon dan sebagainya yang menghiasi ruang legar hotel ini menjadikan ianya kelihatan harmoni dan lebih redup. Memandangkan keluasan tanahnya yang terhad, ia membawakan konsep boutique hotel.

KONSEP BUTIK HOTEL ALA BABA NYONYA
Memasuki bahagian dalam hotel, penulis mengamati setiap dekorasi yang dipaparkan oleh pengurusan hotel ini. Penulis seakan-akan kembali pada era penjajahan Barat, di mana populasi Cina Peranakan menjadi simbol keunikan masyarakat Melaka suatu ketika dahulu. Dari sudut pemilihan elemen deko yang menampilkan barang-barang antik seperti pasu bunga dari China, gambar potret baba nyonya yang menghiasi dinding, kerusi dan meja kuno serta permaidani yang terbentang di atas jubin import dari China itu juga kelihatan begitu klasik. Anak tangga kayu yang menghubungkan ruang santai makan malam pengunjung juga membentuk elemen deko yang sungguh nostalgia. Setiap perincian yang dilakukan untuk membentuk konsep Baba Nyonya pada elemen hiasan dalaman hotel ini berhasil meskipun ruangnya agak minimum.

Ketibaan kami disambut penuh mesra oleh petugas yang anggun berkebaya nyonya dan juga pengurus hotel iaitu Richard Teo. Sementara menunggu bilik disediakan, Richard Teo mempelawa kami untuk menikmati hidangan tengah hari di hotel ini. Kami disajikan pelbagai lauk pauk enak yang berasaskan resepi Cina Peranakan antaranya Asam Pedas, Ayam Pongteh, Pie Tee dan bermacam-macam lagi.


Ruang Kusam Bertukar Indah Dengan Idea Transformasi Courtyard Dan Ruang Tamu

Nama pemilik: Pn Adibah
Lokasi: Halamanda, Gombak
Jenis kediaman: Semi-D 2 Tingkat

Episod 4 pada minggu ini di rancangan TV Impiana akan bersiaran pada 11 September 2018 yang mana paparannya berkisarkan tentang renovasi laman courtyard serta ruang tamu yang dimiliki oleh Pn Adibah sekeluarga.

Pada asalnya kedua-dua ruang ini menjadi tempat dia menyambut tetamu serta meletakkan peralatan fitness suaminya dan pada masa yang sama ruang courtyardnya tidak banyak hiasan yang diletakkan, yang ada cuma batu hiasan serta pokok biasa sahaja. Pada masa yang sama pemilik juga berharap agar pihak IDW dapat memberikan nafas baharu buat dua ruang ini agar ianya tampak menarik dan selesa di pandangan mata.

Semasa team IMPIANA hadir berkunjung ke rumah, team IDW sudah merancang untuk menaik taraf bahagian courtyard dengan menambah wall panel batuan suzuka, menghamparkan rumput sintetik serta meletakkan meja makan bersama tiga buah kerusi kayu. Selain itu, di ruangan hadapan pula, mereka merancang untuk mengemaskini dindingnya dengan memasang wainscoat serta ditatah dengan cat berwarna hijau serta meletakkan partition dibahagian belakang untuk pemilik jadikannya sebagai ruangan fitness agar tidak menganggu tetamu yang hadir.

Prosesnya dimulakan dengan wall hacking yang mana kontraktor menebuk sedikit lubang untuk menguatkan pemasangan wall panel agar lebih kukuh serta tahan lama. Pada masa yang sama, bahagian ruang tamu pula diletakkan dengan cat hijau sebanyak tiga lapis untuk membuatkan serinya kekal lama. Terdapat juga penambahan beberapa lampu hiasan untuk mencatikkan lagi ruang berkenaan.

Selain itu, bingkai wainscoat menggunakan rona kuning dan ia disokong dengan track light untuk membuatkan bingkainya nampak seperti keemasan. Penulis amat tertarik dengan partition kerana ia menggunakan corak ombak untuk menutup pandangan bahagian ruang tamu. Pemilik mahukan sofa lamanya untuk digunakan semula dalam kemasan baharu dan pihak IDW menambah dengan meletakkan 1 coffee table serta disokong dengan 2 buah armchair yang mana pada asalnya ia tidak mempunyai apa-apa hiasan di bahagian berkenaan.

Dibawah ini, IMPIANA kumpulkan beberapa koleksi  ruang courtyard  selepas ianya diberi nafas baharu serta kemasan yang lebih menarik. Untuk melihat lebih terperinci, jangan lupa bersama dengan hos IMPIANA TV, Nadiya Nisa bersama Co-host, En Luqman Hakim di Maya HD serta Astro Prima pada pukul 12.30 tengahari dan ulangannya pada pukul 9 malam di Astro Prima.

Dalam kita pening kepala nak memikir konsep deko ruangan dapur, pasti banyak perkara yang bermain di fikiran seperti pilihan material counter top, pilihan warna kabinet, berapa banyak kabinet dapur nak letak untuk ruangan simpanan dan pelbagai lagi. Perasan tak semakin lama kita buat rujukan dan kajian dekorasi dapur, perkara yang paling penting adalah penetapan warna utama. Tidak kira apa pilihan konsep yang anda mahukan seprti moden minimalist, rustic chic, monokrom, dan pelbagai lagi,  tema ini akan mengikut pilihan warna anda dan susunan lain akan menyusul mengikut kesesuaian.

Usah pening dan gusar, ikuti panduan 6 pilihan warna yang sesuai untuk dekorasi dapur rumah anda.

Kuning Matahari

Seperti sinaran mentari yang menerangi segenap isi alam semesta, warna ini melambangkan sikap optimis pemilik serta elemen keriangan yang dimilikinya. Selain itu, tona ini juga mampu merangsang selera makan dan secara tidak langsung berupaya menerangi ruang kelam di dapur anda. Padankan warna kuning dengan putih untuk tampilkan dekorasi yang seimbang. Antara bahagian dapur yang sesuai untuk ditekap warna kuning ini adalah kerusi bar, dinding accent atau backsplash, pilihan warna putih dan kuning juga sesuai diletakkan di pintu kabinet atau di permukaan counter top.

Biru Navy

Jika anda sukakan ketenangan, biru navy adalah pilihan yang tepat. Namun, pilihan rona ini jarang sekali dipraktikkan. Itu tidak bermakna anda tidak boleh mencubanya, gambar di bawah ini sudah memberi bukti nyata yang ia amat sesuai untuk digunakan di dapur.

Kelabu cerah dan putih adalah warna yang sesuai untuk dipadankan dengan biru navy. Jika pilihan wall panel serta backsplash warna kelabu industri, tatahkan kabinet anda dengan warna biru navy, pasti anda akan berpuas hati dengan hasilnya.

Metallic Megah

Kalau anda cuba untuk menambah elemen glitz dan elegan, pilihan bijak adalah warna metallic. Ianya kerana keadaan warnanya yang bling-bling menampakkan gaya mewah di dapur anda. Penataan warna metallic haruslah hadir bersama pilihan accent tembaga dan perak (pilihan material untuk paip singki dan lampu proofread yang digantung di atas island kitchen.

Material tembaga bangkit semula sebagai warna accent yang sesuai untuk digunakan di dalam rumah. Di dapur anda boleh gantikan segala perkakas krome dengan warna tembaga, percayalah dapur anda dari biasa kepada luar biasa serta bertambah menarik. Tambah lagi dengan pilihan teko serta cawan warna tembaga.

Warna kelabu

Adalah tidak wajar untuk katakan warna kelabu adalah pilihan yang membosankan. Tona kelabu akan membuatkan dapur anda lebih elegan dan bersih serta mudah untuk dipadankan dengan pelbagai material seperti kayu dan pelbagai lagi kemasan biasa kita lihat di dapur.

Di bahagian dapur, warna kelabu sesuai untuk dipadankan dengan warna perak. Kalau peti sejuk warna perak, saluti ruang simpanannya dengan warna kelabu, sama juga apabila dapur masak warna perak, hiasi kabinet serta laci kelilingnya dengan warna kelabu.

#1 Elemen Kayu Dan Batu

Merupakan elemen paling penting untuk mendapatkan kediaman dengan tema moden rustik. Kayu atau batu yang dibiar terdedah dan tampak raw adalah leboh baik dari yang sudah diberi kemasan.

#2 Sentuhan Fabrik Natural

Pemilihan fabrik juga merupakan salah satu perkara utama yang akan melambangkan tema ini padakediaman anda. Gunakan material seperti cotton atau linen untuk look yang simple tetapi tetap elegan.

#3 Warna Semulajadi

Rata-rata kediaman dengan tema ini akan menggunakan warna putih, coklat, beige atau kelabu sebagai warna asas. Selain dapat menggambarkan alam sekitar yang amat dekat dengan konsep rustik.

#4 Aksesori

Penggunaan aksesori yang lebih maskulin dan kasar adalah digalakkan. Perhiasan yang dibuat daripada kayu ataupun besi lebih sesuai untuk konsep rustik yang lebih moden.

“Kediaman ini merupakan kediaman sewa dan disebabkan itu saya hanya mendeko setakat mana yang mampu. bingkai gambar dan aksesori hiasan dinding di gantung dengan menggunakan penggantung yang mempunyai wax glue. Berlainan pada TV didinding, ia telah mendapat kebenaran dari pemilik kediaamn yang kami sewa.”  ujarnya.

Dekorasi rumahnya disiapkan secara berperingkat selama empat tahun malahan kebanyakan aksesori menggunakan barang terpakai atau lebih dikenali sebagai barang 2nd hand. Hanya kos  RM3k dipentukkan untuk menyiapkan keseluruhan dekorasi. Namun itu bukanlah masalah utama yang harus dibenankan kerana yang penting dekorasinya cantik serta nampak hebat di pandangan mata.

“Walaupun mempunyai anak kecil, itu tidak menjadi masalah kepada saya dan suami. Kami telah mendidik anak untuk bermain denagn permainan miliknya sahaja. Segala aksesori dan ornaman untuk mengihias kediaman tidak boleh disentuh sama sekalai baik dirumah atau berkunjung ke kediaman orang lain”   kata

Kediaman ini mempunyaipengudaraan yang baik kerana aras rumah yang terletak di tingkat 10. Tambahan, pemiliknya juga sentiasa membuka sliding door di ruang tamu serta dapur dalam memastikan pengudaraan dalam rumah dalam keadaan baik. Secara tidak langsung, ia menjimatkan kadar penggunaan elektrik terhadap air conditioner.

Berikut adalah beberapa hasil dekorasi yang dikongsikan oleh beliau kepada IMPIANA, semoga ianya memberi inspirasi kepada anda semua.

Sebelum

Selepas


Buat Sendiri Cendwan Batu Gunakan Surat Khabar, Botol Terpakai dan Simen

Bahan-bahan:
Campuran simen (1:3) simen+Pasir
Botol kaca terpakai
Pinggan sebagai acuan cendawan
Surat khabar lama
Dawai jaring
Cat mengikut kesesuaian
Gam art putih
Plastik

Cara-cara:
1. Alas pinggan dengan plastik dan tuangkan simen sedikit di dalam pinggan dan letakkan lapisan dawai jaring mengikut bentuk pinggan. Jangan lupa posisikan botol kaca di bahagian tengah simen yang masih basah sebagai batang cendawan. Biarkan simen kering 48 jam.

2. Untuk bentukkan bonjolan di bahagian atas cendawan. renyukkan surat khabar lama. Bentukkan surat khabar tersebut menjadi bulat dan gamkan di atas simen cendawan yang telah di tanggalkan dari acuan pinggan tadi.
3. Potong dawai jaring ,e,bentuk kondan letakkan di atas surat khabar tadi. Tutup dawai jaring berbntuk kon tadi dengan surat khabar dan gam kan dengan menggunkan gam art

4. Gulung surat khabar dan tampalkan pada bahagian botol untuk membentuk tekstur pada batang cendawan.
5. Dah kering sepenihnya surat khabar yang dilekatkan pada cendawan tadi. Tutup keseluruhan permukaan surat khabar tadi dengan simen mengikut kesesuaian ketebalan dan bairkan ekring

6. Apabila telah ekring sepenuhnya, Cat atau warnakan cendawan simen anda secara kreatif

Rose Jepun gantung atau portulaca adalah antara tanaman penutup bumi yang paling mudah di tanam dan mempunyai tekstur dan warna yang pelbagai. disebabkan ia terlalu senang membiak dan tidak memerlukan penyelenggaraan yang rumit, ramai gemar memilih tanaman ini menghiasi laman mereka.

Apa kata untuk mempelbagaikan lagi dekorasi di laman, cuba tanam ros jepun gantung pula. Untuk lebih menarik, campur pelbagai warna bunga dalam satu pasu

Walaupun Rose Jepun dikategorikan sebagai tanaman penutup bumi yang menjalar, ia juga sesuai ditanam secara gantung.Untuk pastikan Rose Jepun yang ditanam secara gantung merimbun dan meriah, ini teknik yang perlu anda lakukan.

1. Sediakan pasu yang sudah siap dengan tali atau tempat penggantung dan tebuk lubang dengan gerudi mata hole saw pada dinding pasu.

2. Lapiskan satu helai plastik hitam pada dasar pasu dan isikan medium ringan seperti coco peat sehingga penuh pasu dan padatkan. Lebih mudah basahkan sedikit medium di dalam pasu dan ambil sebiji pinggan sebagai penutup sementara.

3. Terbalikkan pasu dan tebuk lubang pada permukaan plastik tadi sebagai lubang tanaman

4. Tanam keratan batang Rose Jepun gantung pada setiap lubang yang telah ditebuk

5. Selesai semai keratan pada bahagian lubang yang ditebuk, gantungkan pasu dan tanam pula pada permukaan atas

ros jepun gantung

(Nota: susunan gambar tidak mengikut langkah-langkah penanaman)

Racun Serangga Dari Kulit Limau Untuk Siput, Afid, Agas dan ‘ Mealy Bug’.

Cara – cara:

1) Kupas sebiji oren. Jika tiada buah oren segar, anda boleh menggunakan 1 1/2 sudu kulit limau kering ( dried citrus) atau 1 sudu minyak limau ( orange oil ). Citrus atau limau berupaya untuk mencegah serangga- serangga yang berbadan lembut seperti siput, afid, agas dan ‘ mealy bug’. Citurs juga berkesan kepada semut dan juga lipas apabila disembur terus kepada serangga ini.

2) Masukkan kulit limau tersebut ke dalam bekas dan campurkan 2 cawan ( 500 ml) air panas ke dalam bekas tersebut. Biarkan larutan di kawasan yang hangat selama 24 jam.

3) Tapiskan air larutan tersebut. Asingkan air daripada pati oren. Air yang ditapis akan digunakan sebagai racun organik

4) Tambahkan beberapa titis sabun castile ( sabun berasaskan minyak ). Sabun castile berbau ‘peppermint ‘ dikenalpasti sebagai sabun yang effektif. Kacau campuran tersebut.

5) Tuangkan larutan tersebut ke dalam botol sprayer dan racun tersebut sedia untuk digunakan pada pokok untuk mencegah serangga – serangga berkulit lembut. Sembur juga larutan tersebut kepada lipas atau semut secara terus.

Waktu emas perkembangan otak anak-anak adalah ketika mereka berusia dibawah 5 tahun. Masa ini semua yang diajar cepat je dapat. Adakalanya, anda tak perlu susah-susah ajar pun mereka tahu akan sesuatu melalui pemerhatian. Sebab itu, di pasaran terdapat pelbagai permainan, alat dan teknologi yang dihasilkan untuk merangsang otak dan minda anak anda. Adakalanya, nampak permainan-permainan ini macam tak perlu. Sebenarnya, ia amat membantu perkembangan minda anak anda.

Bahan-bahan:
Botol susu terpakai
Bekas plastik lutsinar
String light
Gam uhu/ gam panas
Selotape / double side
Bekas suis dan bateri

Cara-cara:
1. Lubangkan penutup bekas makanan di bahagian tengah untuk dimasukkan string light nanti

2. Buangkan puting pada botol penutup dan letakkan gam sekeliling bibir botol
3. Lekatkan penutup bekas makanan tadi dan pastikan kedudukan botol susu tadi di tengah-tengah. Biarkan gam kering sepenuhnya
4. Sambungkan string light pada kotak suis dan masukkan ke dalam botol melalui lubang yang telah dibentukkan pada penutup bekas makanan
5. Gunakan selotape untuk lekatkan bekas suis pada bahagian atas penutup yang telah disambung dengan botol susu
6. Sebagai pilihan, gunakan batu atau guli yang diisi di dalam botol untuk memastikan botol tadi berat dan stabil

7. Potong beberapa figura untuk membentuk kesan visual silhouette seperti haiwan, bintang dan sebagainya.

8. Untuk bentukkan permukaan solid pada bahagian terendak sensory lamp ni, Gunakan lekatan tisu untuk memastikan kesan silhouette tadi lebih menyerlah. Barulah tampal figura haiwan tadi. Tampal guna selotape untuk memudahkan ia di tanggalkan dan diganti dengan bentuk lain

8. Pasangkan bekas plastik tadi pada penutup yang telah dilekatkan bersama botol susu. dah siap

Bentuk silhouette yang terdapat pada lampu ini mampu merangsang skil kognitif anak saya. Bila tengok figura silhouette yang terdapat pada lampu tersebut, Fyydh boleh cuba teka. Di galakkan mak-mak buat lebih banyak figura yang menarik nanti boleh lah tukar-tukar. Bila anak dah tertidur, tutup lah lampu tu.

Memiliki menara bunga menghiasi laman memang sesuatu yang amat menarik. Kalau kita pergi pesta-pesta bunga seperti Floria Putrajaya, pesta pertanian dan sebagainya, elemen ini antara sesuatu yang wajib ada dan sentiasa menjadi perhatian.

Mesti ada antara kita yang mengidam kan? Tapi nampak macam memerlukan kepakaran dan sistem yang mahal. Sebenarnya tidak. Untuk anda hasilkan sebuah menara bunga untuk kediaman anda, tak perlu lah saiz yang besar dan tidak menggunakan sistem mahal. Kecil sudah memadai untuk memudahkan pengurusan.

Nak cuba buat? ikuti langkah-lagkah yang telah di sediakan oleh Home depot.

Bahan-bahan:

– wayar pagar galvanized  berketinggian 4 kaki dengan bukaan 2 x 4 inci (tak mudah karat. kalau tak ada, guna yang biasa warna hijau tu pun boleh)
– Pemotong dawai
– Cable ties
– Garden spade
– Landscape fabric (Kalau gunakan plastik hitam tutup batas tu pon boleh)
– Gunting
– 13 1/2 inci lebar pasu
– Pisau pemotong
– Sarung tangan

Cara-cara:

1. Ukur dan potong wayar pagar mengikut ukuran yang bersesuaian untuk di jadikan struktur utama menara bunga.

2. Kukuhkan menara dengan menggunakan  cable ties pada bahagian yang bercantum dan potong lebihan nya.

3. Posisikan menara yang telah siap di ikat tadi di dalam pasu

3. Ukur keperluan landscape fabric pada menara dan potong

4. Masukkan landscape fabric tadi ke dalam menara dan kemas kan hujungnya.

5. Untuk elak landscape fabric dari berganjak, tebuk kan sedikit lubang untuk ikat plastik dengan menggunakan cable ties

6. Masukkan medium tanaman ke dalam menara sebanyak satu kaki dan siram. lakukan perkara yang sama berulang kali sehingga medium penuh

7. Masukkan medium di bahagian pasu pula dan tekan kan sehingga ia padat dan menara tidak bergoyang

8. Potong ‘+’ pada permukaan landscape fabric secara berselang sebagai ruang tanaman

9. Letakkan tanaman pada ruang yang telah di tebuk tadi

10. Jangan lupa, tanam juga pada puncak menara

11. Siram keseluruhan menara bunga.

INILAH HASILNYA

Sumber: The Home Depot


Penyakit Utama Yang Kerap Mengancam Hydrangea dan Langkah Untuk Atasinya

Tak mustahil hydrangea atau bunga Siti zubaidah tumbuh subur di Malaysia. Namun, iklim khatulistiwa Malaysia sentiasa panas dan lembap menyebabkan hydrangea mudah terdedah kepada pelbagai penyakit. Antara penyakit yang kerap menyerang hydrangea adalah seperti berikut

Tompok melecur pada daun
Bahagian daun hydrangea antara yang paling kerap dan mudah diserang penyakit. Hal ini disebabkan oleh teksturnya. Antara penyakit yang kerap mengancam bahagian daun hydrangea adalah tompokkan seakan melecur pada bahagian daun. Penyakit ini berpunca daripada fungus Cercospora, Alternaria, Phyllosticta atau Anthracnos. Keadaan ini disebabkan oleh kondisi bahagian bawah pokok yang terlalu lembap.

Penyelesaian: Untuk daun yang telah dijangkiti, cantas dan musnah kan segera semua sebelum berjangkit ke bahagaian tanaman lain. Untuk mengatasi masalah ini daripada berlaku, pastikan medium tanaman betul-betul kering sebelum lakukan siraman sekali lagi atau cantas sebahagian kecil rumpun pokok untuk memberikan pengudarran dan pencahayaan telus ke bahagian lain tanaman

Penyakit berpunca dari virus
Terdapat lebih 15 jenis virus yang menyerang hydrangea. Kehadiran virus biasanya dibawa oleh serangga jenis penghisap yang ditinggalkan pada bahagia yang telah digigit.

Tiada rawatan khas untuk memulihkan serangan virus pada hydrangea. Pilihan terbaik adalah dengan memusnahkan tanaman tersebut sebelum berjangkit ke tanaman lain. Oleh itu, bagi mengelak tanaman kesayangan anda musnah, lakukan kawal dan penyelenggaraan secara berkala.

Serangan serangga
Terdapat 3 jenis serangga yang kerap mengancam tanaman hydrangea. Antaranya ialah Powdery mildew, rust dan botrytis blight.

Powder mildew biasanya akan menyerang bahagian daun dan bunga terutamanya kudup. Untuk atasi masalah ini, kurangkan kepadatan pada rumpun tanaman untuk memberi lebih pengudaraan dan elak kondisi yang lembap. Bagi tanaman yang telah dijangkiti, segera buang dan musnahkan

Rust antara punca serangan yang mengganggu rupa fizikal hydrangea terutamanya pada bahagian daun. Cara untuk atasinya sama seperti powdery mildew

Ini 10 Jenis Pokok Mudah Hidup Yang Sesuai Ditanam Sebagai Pagaran

SPESIES SESUAI MUDAH TANAM

Anda boleh memilih untuk menanam tanaman pagaran yang rendah atau yang tinggi bergantung kepada keperluan peribadi anda. Namun secara prinsipnya, tidak semua perkarangan kediaman kita perlu ditonton oleh jiran kerana ada kalanya kita dan mereka memerlukan sedikit privasi.

Terdapat pelbagai spesies pokok renek berbunga pelbagai ketinggian yang menarik sesuai untuk dijadikan pokok pagaran. Namun, pemilihan warna, saiz dan bentuk bunga pokok renek adalah subjektif dan peribadi. Terpulang kepada cita rasa dan keinginan masing-masing. Berikut disenaraikan 10 spesies pokok renek berbunga yang sesuai dijadikan pokok pagaran.

Pokok bunga kertas atau bougainvillea mempunyai bunga berwarna-warni yang berkembang sepanjang tahun. Bunganya nipis kelihatan seperti kertas cukup mempesonakan, melambai seakan sehelai kertas tiap kali dihembus bayu. Ia boleh tumbuh sehingga 3 meter tinggi.

Bunga kertas sering kali digunakan sebagai pokok pagaran. Struktur daunnya yang lebat dapat membentuk hadangan pandangan dari luar laman. Batang pokok bunga ini agak keras, berduri dan bercabang-cabang. Bukan sahaja kerana warna dan rupa bentuknya yang sungguh asyik mata memandang tetapi sifatnya cukup senang dijaga membuatkan bunga kertas begitu popular di segenap kawasan dari kota metropolis sehinggalah ke pedalaman desa.

Bunga kertas mudah untuk dibiakkan iaitu melalui keratan batang yang boleh disemai di dalam beg plastik ataupun pasu. Ia memerlukan cahaya matahari penuh. Elakkan persekitaran yang lembap. Pengudaraan persekitaran yang tidak baik akan menyebabkan penyakit yang disebabkan oleh kulat dan bakteria.

Ixora atau bunga Siantan, juga dikenali sebagai Jejarum. Nama Jejarum diberikan kerana rupa bunga berkenaan sebelum berkembang seakan jarum peniti.

Ixora adalah tumbuhan dalam keluarga Rubiaceae, mempunyai bunga kecil yang mekar segugus antara 2 hingga 9 sentimeter yang biasanya menjadi tanaman hiasan renek dan sederhana, amat sesuai dijadikan sebagai tanaman pagaran dan pemisah sempadan.

Tumbuhan ini biasanya boleh membesar sehingga tiga meter dan bunganya boleh didapati dalam pelbagai warna mengikut spesies pokok dari putih, merah, jingga hingga kekuningan.

Bunga raya, Hibiscus rosa sinensis merupakan bunga kebangsaan kita. Justeru, menanam ratu tumbuhan tropika ini di halaman kediaman kita akan menyerlahkan sifat kebanggaan serta kecintaan kepada negara.

Bunga raya adalah sejenis spesies pokok renek berbunga sama ada merah, merah jambu, putih, kuning atau jingga, berbentuk rimbun menegak dan mempunyai tekstur sederhana kasar. Kebiasaannya, ketinggian pokok bunga raya ialah antara dua hingga tiga meter. Berikutan kecantikan dan keunikan bunganya, dikategorikan sebagai tumbuhan renek tahan lasak dan malar hijau, ia kerap dijadikan pokok pagaran yang popular.

Bunga Melur juga dikenali Bunga Melati atau nama saintifiknya Jasminum sambac terdiri dari pelbagai variasi. Spesies yang paling biasa ditemui adalah tiga jenis utama iaitu duke of tuscany, maid of orleane dan star jasmine.

Melur termasuk tanaman perdu yang batangnya berkayu. Warna bunganya putih dan berbentuk bintang dan berbau wangi. Spesies dengan ketinggian 1.5 meter ini mempunyai daun-daun kecil yang banyak dengan rimbunan bunga mengikut susunan kelopak-kelopak kecil.  Kerana keharuman bunganya dan mekar sepanjang tahun, spesies ini mendapat tempat istimewa dalam kebanyakan kaum di Malaysia. Ia menjadi elemen penting dalam majlis tradisional seperti majlis perkahwinan dan acara keagamaan.

Tanah yang sesuai adalah dari jenis kompos dan mempunyai pengaliran yang baik. Tumbuhan ini membiak secara keratan batang yang matang atau kaedah tut. Pastikan airnya mencukupi untuk pertumbuhan akarnya. Ia juga memerlukan cahaya matahari yang secukupnya untuk tumbesaran dan berbunga.

Spesies ini boleh tumbuh di tempat sejuk atau panas dan ia merupakan tumbuhan yang senang dijaga. Pokok ini boleh mencapai ketinggian 1 hingga 2 meter. Ia membiak melalui keratan batang dan semaiannya boleh dilakukan dengan memilih ranting yang agak tua. Pastikan air mencukupi bagi menggalakkan pertumbuhan akar.

Cempaka telur atau nama saintifiknya Michelia Pumila. Tumbuhan ini mempunyai batang berkayu dan boleh membiak melalui biji benih dan keratan batang. Bunganya berbentuk bulat seperti telur dan mempunyai bau yang amat wangi terutamanya pada waktu malam. Ia boleh mencapai ketinggian antara 1 hingga 2 meter. Tumbuhan ini tidak boleh terlalu terdedah kepada cahaya matahari terus tetapi memerlukan cahaya yang cukup untuk membesar dan berbunga.

Bijinya berwarna hitam dan mempunyai sedikit rasa pahit dan manis dan ia boleh dimakan. Apabila dimakan ia boleh meninggalkan warna hitam pada mulut dan dari sinilah senduduk mendapat nama botaninya melastoma yang bermaksud mulut hitam dalam bahasa Greek. Buahnya menjadi makanan kegemaran burung. Selain  ditanam untuk tujuan perubatan ia juga boleh menjadi tanaman pagaran yang baik.

Gardenia jasminoides atau pokok bunga kembang cina merupakan spesies renek berkayu yang mempunyai ketinggian 2 meter. Daunnya berwarna hijau, berbentuk bulat, ringkas dan terletak dalam susunan berhadapan. Bunganya pula berwarna putih dan berbau wangi. Manakala buahnya berwarna oren dan berbentuk oval dengan ukuran panjang 1.5 inci. Kerana keharuman, bunga ini mempunyai nilai komersil untuk dibuat minyak wangi.

Tabernaemonta coronaria atau pokok susun kelapa merupakan tumbuhan herba renek dengan ketinggian di antara 1 hingga 1.5 meter. Daunnya hijau berkilat dan mempunyai bunga berwarna putih dan berbau harum dengan kelopak bersusun dan agak besar. Daunnya akan mengeluarkan sedikit getah putih jika dipatahkan. Spesies ini boleh dibiakkan melalui kaedah keratan batang atau biji benih.

Pokok janda kaya atau nama botaninya Mussaenda erytrophylla merupakan sejenis pokok renek yang mempunyai kanopi daun yang merimbun dan lebat. Kebiasaannya pokok ini mempunyai dua jenis variasi bunga berbentuk seperti bintang iaitu bunga yang berwarna merah dan yang berwarna putih.

Spesies yang dikatakan berasal dari Filipina dan Ghana ini boleh tumbuh di antara 1.5 hingga 2 meter tinggi dan boleh dibiakkan melalui keratan batang atau tut. Ia sesuai ditanam di kawasan yang menerima cahaya matahari penuh dan bersaliran baik.

Penghargaan/Penulis: Lar. Masri Ismail

Dalam masyarakat Melayu, daun semambu sering dikaitkan dengan penyakit campak dan cacar air pada kanak-kanak. Ini kerana ianya dipercayai dapat mengurangkan ruam dan rasa gatal serta miang akibat penyakit yang disebabkan oleh virus measles dan penyakit cacar air (chicken pox) yang disebabkan oleh virus varisela zoster. Dan amalan ini masih lagi dipraktikkan hingga ke hari ini walaupun kebanyakkan kanak-kanak di Malaysia telah kebal (imun) pada penyakit ini sejak adanya program campak kebangsaan.

Hebatnya Pokok Semambu

Pokok semambu yang juga dikenali sebagai mambu atau nama saintifiknya Azadirachta indica merupakan tumbuhan saka dari keluarga mahogani iaitu Meliaceae yang boleh mencapai ketinggian sehingga 20 meter. Tumbuhan ini dikatakan berasal dari India, Myanmar, Bangladesh, Sri Lanka dan Pakistan. Namun ianya juga boleh didapati tumbuh di kawasan tropika dan kawasan semi-tropika. Di Malaysia, pokok ini didapati kini banyak ditanam sebagai pokok landskap taman terutama sekitar Putrajaya kerana bentuk kanopinya yang menarik.
Batang pokok semambu agak besar dan berkulit tebal. Daunnya menyirip genap dan berbentuk bujur dengan tepi bergerigi dan runcing. Daun majmuk tersusun bertentangan dengan jumlah helaian antara 8-16 helai tersusun pada tangkai daun. Daun berbentuk memanjang dengan sedikit melengkung seperti bulan sabit (lancet) berukuran antara 5 – 10.5 cm. Mengeluarkan buah berukuran 1-1.5 cm berbentuk bujur kecil yang berwarna hijau terang ketika muda dan kuning apabila matang.

Terdapat pelbagai nama lain yang dirujuk dengan tumbuhan ini termasuk nimba (Indonesia dan Sanskrit), Neem (Bengali), Arya Veppu (Malayalam), Azad Dirakht (bahasaParsi), DogonYaro (dalam sesetengah bahasa Nigeria), Neeb (bahasa Arab), Nimtree, Vepu, Vempu, Vepa (bahasaTelugu), Kohomba (bahasa Sinhala), Vempu(bahasa Tamil), Tamar (bahasa Burma) dan Indian Lilacataumargosa(Inggeris).
Pokok semambu dianggap sebagai pokok perubatan dan digunakan secara meluas dalam upacara keagamaan Hindu dan banyak ditanam berhampiran kuil. Digunakan secara meluas dalam perubatan Ayurveda dan homeopati oleh orang India.
Terdapat kandungan anti bakteria, anti parasit, anti kulat dan anti virus pada pokok semambu. Daunnya yang dikisar menjadi serbuk atau pes dikatakan sangat berkesan untuk melegakan penyakit kulit seperti ekzema, alahan kulit, ruam, gatal-gatal, kurap dan ia juga sangat berkesan apabila digunakan untuk merawat kecederaan kulit akibat terluka atau terbakar.

Selain dari itu, minyak pokok semambu boleh memberi hasil yang menakjubkan. Ia boleh mencegah keguguran rambut, uban dan merawat kelemumur. Ia juga sering digunakan sebagai minyak urut atau salap untuk melegakan kesakitan seperti rheumatoid arthritis, gout, osteoarthritis dan sakit belakang.
Pokok semambu terkenal di seluruh dunia, dan di Afrika Timur misalnya, pokok semambu dikenali sebagai Mwarobaini (Swahili) yang bererti pokok 40, kerana dikatakan mampu merawat 40 jenis penyakit. Manakala di India, tanaman ini disebut sebagai ‘the village pharmacy’ kerana kepelbagaian gunanya oleh masyarakat miskin di luar bandar terutama untuk penyembuhan penyakit kulit, anti inflamasi, demam, anti bakteria, anti diabetes, penyakit kardiovaskular serta digunakan sebagai racun serangga. (McCaleb, 1986).

MAGIS DAUN SEBAGAI PENAWAR

Daun semambu yang mengandungi kompaun yang di antaranya β-sitosterol, hyperoside, nimbolide, quercetin, quercitrin, rutin, azadirachtin, dan nimbine mampu melegakan masalah penghadaman, penawar sembelit dan memulihkan fungsi usus. Ia juga berkesan memperbaiki kualiti darah serta menyah toksik dalam darah, meningkatkan sistem imun, mengawal paras gula dalam darah dan mengekalkan badan bebas penyakit.
Kombinasi kandungan, nimbine, 6-desacetylbimbine, nimbolidedan quercetin yang terdapat dalam daun semambu juga disebut mempunyai aktiviti anti kanser, ubat penyakit kulit, tekanan darah tinggi, ulser peptik serta digunakan juga sebagai repelan. Keseluruhan pokok semambu mempunyai rasa yang pahit termasuk serpihan kulit batangnya yang digunakan sebagai ubat malaria atau dijadikan sebagai tonik. Maka benarlah seperti yang dikatakan ‘ubat itu pahit’. Namun pengambilan ekstrak dari tumbuhan ini perlu mendapatkan pandangan pakar perubatan terlebih dahulu.
Dari satu penyelidikan makmal, mengesahkan hasil minyak yang diekstrak dari pokok semambu boleh bertindak sebagai racun serangga (insecticide), racun nematode (nematicides) dan racun kulat (fungicide). Bahan aktif azadirachtin yang terkandung dalam tumbuhan ini berfungsi sebagai racun larva dan anti pemakanan.

Ianya dikatakan mampu mengawal serangan 400 hingga 500 spesies serangga seperti belalang, kumbang dan serangga penghisap cecair tumbuhan. Ini termasuk aphids, bena putih, teritip, kutu daun, lalat putih, lalat buah, nyamuk, lipas dan banyak lagi. Manakala dalam penternakan ayam, penyakit sampar ayam boleh juga diubati dengan menggunakan minyak dari ekstrak daun semambu.
Penggunaan semambu untuk dijadikan bio-insecticide boleh dilakukan dengan mencampurkan buah atau bunganya dengan bahan lain seperti serai wangi, lengkuas, gadung, sabun dan alkohol.

Penulis: Idris Awab, Jabatan Pertanian MALAYSIA, Putrajaya

Pandan adalah antara tanaman wajib bagi masyarakat Melayu. Kegunaan pandan bukan sekadar sebagai ramuan di dalam makanan malah untuk remedi semula jadi terhadap kesihatan diri. Namun, jika pandan ini terlalu merimbun ia akan mengundang masalah dan bahaya. Bagi mengatasi masalah tersebut, ikuti tip-tip penanaman pandan yang telah disediakan.

1. Selalu cantas rimbunan pandan. Jika anda tanam pandan hanya untuk kegunaan sendiri, setakat 3-5 rumpun pandan sudah memadai. Selebihnya buang atau diberikan pada jiran.

2. Bersihkan bahagian bawah batang. Elakkan dari daun pandan yang telah kering mereput di batang mahupun lantai yang menjadi tempat habitat pandan. Ini kerana, keadaan yang selesa tersebut mengundang binatang lain untuk bertapa seperti tikus, ular, musang dan sebagainya.

3. Ambil daun pandan dari bahagian tengah. Bukan pucuknya yang muda. Kerana daun pandan yang sederhana matang baunya lebih enak. Kalau yang sudah tua ia tidak mengeluarkan bau harum.

4. Jika anak pandan mula bercambah dari rumpun yang sama, potong sahaja rumpun yang lama. Baru nampak kemas

5. Tidak perlu dibaja tapi perlu air untuk memastikan daun yang terhasil lebar dan subur.

6. Jangan tanam berhampiran dengan saliran air atau paip rumah. Ini kerana akar pandan aktif. Ia boleh merosakkan struktur konkrit mahupun paip.


Teknik Mengecat Dengan Cara Yang Betul, Barulah Hasil Nampak ‘Gempak’

Teknik mengecat dengan cara yang betul, barulah hasil nampak ‘gempak. Mengecat rumah sebenarnya mudah jika anda ketahui langkah yang betul. Malah jika anda ikuti cara yang tepat pasti hasilnya akan cantik dan memuaskan.

Jom ikuti langkah mengecat yang betul ni. Sebab ramai yang tidak tahu untuk memulakan proses mengecat dengan betul.

1. SILING
Mulakan dari siling kerana ia dikuatiri akan menitis ke lantai. Jadi biarlah bahagian paling tinggi dicat dan disapukan cat dari kelebaran siling yang paling pendek. jadi tidaklah anda lekas penat dan kerja mengecat juga dirasakan lebih pantas.

3. JENDELA DAN PINTU
Berhati-hati apabila mengecat di bahagian kecil. Engsel dan tombol serta selak juga eloklah ditutup agar tidak terkena cat. Bagi bingkai, cat pada bahagian dalaman dahulu kerana pada bahagian luar mungkin anda ada pilihan warna lain yang sesuai dengan dinding luar.

4. LANTAI
Jika anda mahu mengecat lantai, rancang dahulu di mana patut anda bermula. Seelok-eloknya pilihlah kawasan yang paling jauh dengan pintu keluar dan kemudiannya sedikit demi sedikit terus ke pintu keluar. Awas jangan sampai anda terperangkap.

Adakah anda rasa seperti seluruh rumah anda berbau hancing dan busuk seperti di kedai menjual haiwan? Bau ini mungkin disebabkan oleh najis kucing anda dan ditambah pula dengan bulu mereka yang ada melekat di karpet dan perabot, menjadikan rumah tidak selesa dihuni. Walau sayang bagaimana pun anda kepada kucing, tak mungkin ada yang sanggup tinggal di rumah berbau dan kotor.

Jadi bagaimana nak hilangkan bau tidak menyenangkan ini buat selama-lamanya tanpa perlu mengorbankan haiwan kesayangan? Anda boleh saja gunakan pencuci yang terdapat di rak-rak supermarket ataupun, anda boleh cuba menggunakan bahan semula jadi yang boleh didapati dirumah. Anda juga boleh mengurangkan bau busuk dengan meletakkan litter box kucing di tempat yang terbuka dan jauh dari kawasan berkumpul. Disamping itu, pastikan anda mengekalkan kebersihan di rumah dan juga kebersihan si comel agar udara dikediaman sentiasa segar dan bebas dari bau kucing.

CARA 1 : Gunakan cuka.

Hilangkan bau air kencing dengan menggunakan pembersih yang diperbuat daripada cuka putih. Letakkan satu bahagian air dan satu bahagian cuka putih dalam botol semburan. Kemudian, semburkan campuran tersebut di kawasan yang berbau. Biarkan cuka selama beberapa minit supaya ia dapat menyerap sekali bau air kencing kucing.

CARA 2 : Cuba pembersih enzyme.

Air kencing kucing terdiri daripada komponen-komponen yang memerlukan enzyme untuk dibersihkan. Anda boleh dapatkan pembersih enzyme di mana-mana petstore atau secara online. Ikut arahan pada label dengan teliti untuk digunakan pada kawasan yang berbau kucing.

CARA 3 : Sapukan penyegar udara semulajadi.

Satu lagi cara yang anda boleh cuba untuk menghilangkan bau kucing adalah dengan menggunakan penyegar udara semula jadi dibuat daripada baking soda. Campurkan 1 sudu teh baking soda dengan 1 sudu teh serbuk kayu manis, 1 sudu teh serbuk cengkih, dan 1 cawan herba seperti rosemary atau lavender kering. Renjiskan pembersih pada permaidani atau pada perabot yang mempunyai bau kucing. Biarkan sekurang-kurangnya satu jam dan kemudian vakum sehingga betul-betul puas hati.

CARA 4 : Dapatkan khidmat profesional.

Jika rumah anda berbau pintu kucing dan pembersih biasa tidak berjaya menyingkirkannya, sila dapatkan bantuan pembersih profesional. Cari pembersih permaidani profesional untuk menangani apa-apa kesan dan menghilangkan bau kucing pada permaidani anda. Dan dapatkan khidmat pencuci lantai profesional yang boleh datang kerumah untuk menghilangkan bau pada kayu atau jubin. Kebanyakan pembersih profesional memang sudah mahir dalam mengeluarkan bau yang berkaitan kucing di rumah.

CARA 5 : Kosongkan bekas pasir secara teratur.

Perikasa bekas pasir kucing anda sekurang-kurangnya sekali untuk dua kali dalam sehari. Cedok dan keluarkan apa-apa najis dan gumpalan air kencing dari bekas secepat mungkin supaya bau tidak dibiarkan ‘berlegar-legar’ diudara terlalu lama. Latih kucing anda untuk menggunakan bekas pasir agar anak-anak bulu ini tidak terbiasa kencing di kawasan lain didalam rumah anda.

CARA 6 : Pastikan anda mempunyai lebih dari satu bekas pasir.

Letakkan bekas pasir dibeberapa tempat berbeza dan bersihkannya dengan kerap. Lebih-lebih lagi jika anda mempunyai lebih dari seekor kucing, mempunyai bekas pasir yang berbeza buat setiap kucing akan mengurangkan risiko bau busuk. Pastikan setiap kucing mempunyai privasi semamsa menjalankan ‘projek’. Dengan mempunyai lebih dari satu bekas pasir, anda juga dapat mengelakkan daripada perlu membasuh sebuah bekas yang dipenuhi najis busuk yang datang daripada beberapa ekor kucing.

CARA 7 : Vakum tempat bermain kucing.

Gunakan vakum khas untuk membersihkan bulu-bulu haiwan kesayangan anda itu. Vakum seluruh kawasan dan tempat kegemaran si bulu untuk bermain. Pastikan juga anda vakum perabot, karpet, dan celah-celah almari atau pasu serta kawasan lain yang berpotensi. Cuba untuk vakum kawasan-kawasan ini seminggu sekali supaya tidak ada bulu atau kotoran kucing yang akan membawa kepada bau busuk.

CARA 8 : Pastikan kawasan makan kucing bersih.

Untuk mengurangkan bau di rumah anda, kekalkan kebersihan bekas makanan dan minuman kucing. Elakkan membiar makanan semalaman tanpa dibasuh bekasnya. Dengan memastikan bekas makanan sentiasa terjaga dan dibasuh bersih, ruangan dirumah anda akan terjamin bebas bau busuk dan bebas bakteria merbahaya.

CARA 9 : Bawa kucing anda grooming .

Sentiasa pastikan kucing di groom bersih dan kemas. Jadikan ia rutin sekurang-kurangnya seminggu sekali untuk memberus buku, trim kuku dan membersihkan telinga kucing daripada segala kotoran dan kuman yang menyebabkan bau kurang menyenangkan.

CARA 10 : Bawa kucing berjumpa doktor haiwan jika bau tidak hilang.

Jika anda telah cuba membersihkan kawasan kucing anda dan masih lagi gagal menghilangkan bau busuk kucing, cepat-cepat bawa si bulu berjumpa doktor haiwan. Boleh jadi, bau tersebut disebabkan penyakit atau jangkitan kuman yang memerlukan perhatian segera.

Kenapa api dapur gas tiba-tiba merah hingga berjelaga periuk atau kuali? tak kira lah dapur gas baru atau lama, masalah ini akan berlaku. Sebenarnya api dapur gas boleh menjadi berjelaga disebabkan oleh pembakaran yang tidak sempurna.

Untuk mendapatkan pembakaran yang sempurna, gas oksigen diperlukan secukupnya. Dalam kes ini, jelaga terhasil disebabkan oleh saluran yang sepatutnya membenarkan gas oksigen (daripada udara persekitaran) tertutup, maka api yang dihasilkan berjelaga. Konsep sama seperti penunu Bunsen (Bunsen Burner).

Api yang berjelaga juga boleh terjadi sekiranya lubang permukaan tempat api keluar tersumbat dengan makanan yang melimpah. Maka, boleh juga membersihkan lubang-lubang berkenaan dengan lidi atau apa-apa alat yang bersesuaian.

Caranya.:
1. Buka tungku api, ketuk² untuk keluarkan segala karat² yang terkumpul, bersihkan sisa makanan atau lelehan minyak.
2. Spray dengan anti karat ( ada dijual kedai hardware/mr.diy ).
3. Dan pasang semula tungku api
4. Pusingkan benda tu. ( Yang anak panah tu. )Pusingkan hingga tidak menutup lubang tu ( anak panah ).
5. Nah hasilnya

Jika anda menggunakan dapur kaca, bahagian yang perlu anda pusing sperti dalam gambar

Kenapa perlu wanita ada aset sebuah rumah? Kebiasaanya, urusan membeli rumah pasti diserahkan pada suami. Nama di gran hanya ada nama si suami sahaja. Namun menurut website Majalah Labur, keadaan telah berubah. Disebabkan oleh masa kini wanita lebih berdikari dan mempunyai kerjaya yang baik, seharusnya setiap wanita walaupun yang telah berumah tangga mempunyai sekurang-kurangnya satu aset rumah. Berikut 4 sebab yang telah disenarikan oleh Majalah Labur:

1. Persediaan Jangka Masa Panjang
Sebagai seorang wanita yang menjalani kehidupan pada zaman kini, anda perlu lebih jauh berfikiran ke hadapan. Cuba tengok masa depan untuk tempoh masa 10 dan 20 tahun akan datang.

Sekiranya berlaku dugaan atau lebih teruk lagi perceraian, sekurang-kurangnya anda ada juga tempat tinggal untuk diri sendiri dan anak-anak.

Bukan itu sahaja, jika kematian suami; dapat juga elakkan daripada pergaduhan berkenaan harta yang perlu dibahagi-bahagikan – termasuklah rumah Allahyarham suami tersebut.

2. Atasi Masalah Kewangan Selepas Berkahwin
Semua orang tahu bahawa cabaran selepas berkahwin adalah sangat berbeza daripada ketika sedang bercinta. Tidak semua keadaan menjadi indah seperti yang diimpikan.

Lebih-lebih lagi apabila menyentuh bab berkaitan dengan kewangan. Jika silap pengurusannya, boleh timbul pergaduhan dan masalah dalam rumah tangga.

Jika anda memilki rumah sendiri, anda boleh gunakan rumah tersebut untuk disewakan atau pun refinance semula untuk mendapat modal untuk memulakan perniagaan. Dengan duit tersebut, bolehlah meringankan beban kewangan keluarga.

3. Jadi Suri Rumah
Sudah menjadi impian semua wanita yang berkeluarga untuk menjadi suri rumah sepenuh masa. Dengan adanya rumah sendiri, anda boleh jadikannya sebagai pendapatan anda sendiri. Maka dapatlah anda jadi seorang suri rumah bagi menguruskan rumah tangga dan anak-anak.

Kalau nak sewakan rumah anda, boleh baca Fakta Menarik Mengenai Airbnb Di Kuala Lumpur (KL). Dengan pendapatan purata untuk satu rumah sebanyak RM2,857 sebulan, dah boleh bayar instalment untuk rumah berharga RM550 ribu – RM600 ribu.

4. Tambah Pendapatan
Dah jadi suri rumah, boleh usahakan perniagaan dari rumah seperti berniaga tudung online, buat bisnes dropship dan sebagainya.

Nak jadi full-time trader dengan jual beli saham pun boleh. Sambil masak boleh kaut untung di pasaran saham Bursa Malaysia.


Hanya Guna Lemon Mujarab Hilangkan Masalah Lantai Hanyir dan Berlendir

Lambakan produk di pasaran dengan pelbagai jenama ada kalanya membuatkan kita pening nak memilih yang mana satu. Ada dikhaskan untuk cuci lantai, cuci sinki dan pelbagai lagi. Sebenarnya tak perlu pun beli pelbagai jenama hanya guna sebiji lemon, mampu mencuci serba serbi pelbagai masalah di dapur. Jom semak!

Harumkan peti sejuk. Potong dua lemon, kikis kulitnya sedikit dan masukkan ke dalam peti sejuk.

Bersihkan Loyang . Gunakan lemon yang dipotong dua untuk menghilang bau dan kesan karat.

Bersihkan pisau dan spatula. Perkakas sebegini tidak sesuai kerap dicuci dengan sabun.

Hilangkan noda kunyit pada tangan. Perah lemon pada baking soda. Bila jadi doh, uli pada tangan anda sehingga kesan kuning kunyit itu hilang.

Lebihan lemon yang diperah, boleh dilumur pada papan pemotong bagi menghilangkan bau ikan atau daging.

Lantai anda berbau hanyir, perahkan lemon setelah anda mop seluruh lantai sebagai penyudah.

Cuci jendela. Perahkan lemon dan kemudian campurkan dengan baking soda. Tambahkan air secukupnya.

Bersihkan lantai terutama jika ada anak yang merangkak. Perahkan lemon, masukkan air dan cuka.

Kulit lemon boleh dimasukkan ke dalam uncang dan dimasukkan ke dalam kabinet sebagai penyegar udara.

Membersihkan kesan kopi pada cawan. Masukkan cuka dan air panas. Gosok dan dibilas dengan perahan lemon.

Macam-macam hal dan perangai penyewa ni. Susah nak dapat penyewa yang betul-betul  jaga rumah yang disewa macma rumah sendiri. Lebih pening apabila penyewa lari dengan tak berbayar tunggakkan sewa dan bil utility. Bila bekas penyewa meninggalkan rumah dengan bil utility tertentuan rumah lah jadi mangsa.

Namun bagi mengatasi masalah ini, pihak Tenaga Nasional Berhad (TNB) mengambil langkah proaktif untuk membantu pemilik rumah menyelesaikan masalah yang kerap dihadapi oleh pemilik rumah. TNB telah memperkenalkan Skim Penukaran Penghuni Sementara untuk melindungi pemilik rumah dari masalah tersebut.

Skim ini membolehkan nama penyewa didaftarkan dalam bil TNB bulanan. Ia ibarat pemilik membuka akaun khas untuk penyewa. Sekiranya terdapat tunggakan selepas penyewa berpindah dari rumah yang disewa, akaunnya akan terus ditanggung oleh penyewa sampai bila-bila. Jadi, bila penyewa nak daftar nama di tempat atau rumah sewa yang lain, akaun tadi akan dibawa sama.

Berikut adalah langkah-langkah untuk proses pendaftaran Skim Penukaran Penghuni Sementara:

1. Tamatkan bil elektrik atas nama tuan rumah di mana-mana cawangan TNB berdekatan. Untuk proses penamatan ini, pemilik perlu membawa MyKad dan Surat pengesahan No. Akaun bank tuan umahbagi tujuan pemulangan deposit yang telah dibayar dari TNB

2. Kedua. Tukar Bil TNB atas nama Penyewa.
a) Isi Borang Penukaran Penghuni Sementara yang boleh didapati di Kios TNB. Tn Rumah boleh mohon Penyewa isi Borang berkenaan semasa proses tandatangan Surat Perjanjian Sewaan. Tn Rumah boleh mewakili Penyewa untuk tujuan hantar ke Kios TNB semula
b) Sesalinan MyKad Penyewa.
c) Salinan Surat Perjanjian Sewaan yang telah dimatikan setem LHDN.
d) Surat Pengesahan dan Kebenaran Tuan Rumah.
e) Jumlah deposit yang diperlukan oleh TNB. Jika perlu letak RM300.00. Tak boleh lebih atau kurang.

Melalui cara ini Penyewa juga tidak perlu membuat bayaran Cagaran Deposit yang tinggi seperti 1/2 bulan atau 1 bulan yang diamalkan di Malaysia.

3. Ketiga. No Akaun Baru TNB atas nama Penyewa. Selepas ini semua Bil Bulanan TNB akan dialamatkan terus ke nama Penyewa.

4. Keempat. Penyewa berkenaan berpindah keluar.

5. Mohon Penyewa untuk ke Kios TNB berdekatan untuk tujuan penamatan dan proses penerimaan semula Deposit daripada TNB.

Nota: Jika ada tunggakan, tuan rumah perlu jelaskan disebabkan bil terdahulu di atas nama pemilik. Dengan skim ini, tuan rumah tidak perlu mengambil deposit bill elektrik dari penyewa baru

Tidak dinafikan, untuk memasang jubin pada dinding rumah sememangnya memerlukan kos perbelanjaan yang amat tinggi bagi melaksanakan hasrat anda itu.

Tetapi kini, ada jalan penyelesaian yang boleh dilakukan bagi anda yang berhasrat untuk memasang jubin pada dinding dengan kos perbelanjaan yang rendah.

Bagi anda yang kurang berkemampuan, anda amat disarankan untuk menggunakan 3D ‘wallpaper’ ini yang ternyata bukan sahaja murah malah boleh menjimatkan kos perbelanjaan anda.

Walaupun hanya menggunakan 3D ‘wallpaper’ dan bukan jubin yang sebenar, lihatlah hasilnya ia  tetap membuat ruang dalaman rumah anda tampak lebih bergaya dan mewah.

Sumber: Facebook Pemburu Tiket Murah

TUTUP SUIS SELEPAS GUNA

Okay. Ini semua orang tahu, tapi sengaja saja mahu ingatkan. Suis apa pun, lepas guna terus tutup. Termasuklah charger telefon. Jangan tarik saja telefon dari pengecas sahaja tanpa menutup suisnya. Lampu, kipas, televisyen dan lain-lain pun termasuk juga.

TUKAR MENTOL

Gunakan lampu LED untuk lebih penjimatan elektrik. Lampu LED bukan sahaja menggunakan kurang tenaga elektrik, malahan tidak memerlukan masa untuk warm up sebelum menyala. Lampu LED juga lebih tahan lama berbanding lampu biasa.

CAHAYA SEMULA JADI

Pada waktu siang, kalau boleh banyakkan guna cahaya matahari berbanding cahaya lampu. Buka tingkap dan selak langsir supaya cahaya matahari dapat menerangi kediaman anda tanpa bantuan lampu.

GOSOK BAJU DALAM KUANTITI BANYAK

Seterika anda memerlukan banyak tenaga elektrik untuk panas. Jika anda buat hari-hari dalam jumlah yang sedikit, jumlah tenaga yang anda perlukan berlipat ganda berbanding jika anda seterika pakaian dengan banyak dalam satu masa sahaja.


Tips Ini Mampu Membuatkan Tandas Anda Menjadi Bilik Tidur

Bilik air adalah perkara pertama yang kita akan tengok dahulu apabila membeli sebuah rumah. Bilik air amatlah penting kerana di situ adalah tempat kita untuk menyuci kekotoran di badan kita malah di dalam badan kita. Akan tetapi, selalunya bilik air yang di rumah baru ni, nampak kelihatan bosan. Jadi, apa kata, saya memberikan cadangan kepada anda, bagaimana hendak mengdekorasikan bilik air dari kelihatan biasa menjadi sangat cantik dan mewah walaupun bilik air itu kecil dan sempit sekalipun.

Antara tips yang boleh membuatkan bilik air nampak sangat cantik dan lawa adalah, digalakkan untuk menggunakan warna pastel atau warna yang lembut dan juga meyusun atur segala benda di dalam tandas menjadi kemas. Ini kerana, susunan yang teratur dan warna cat dinding yang cerah, dapat membuatkan tandas menjadi lebih luas dan tenang.

Seterusnya, cara lain untuk mendapatkan ruangan yang luas dalam tandas, adalah dengan cara meletakkan ruang bahagian mandi di bucu bilik air dan menggunakan pintu yang berkaca.

Di samping itu, boleh juga anda menggunakan tab mandi yang berbentu segi tiga kerana ia lebih nampak lebih minimalis dan kemas.

Selain itu, Elakkan ada tab mandi yang berbentuk oval atau luas dan jakuzi kerana kedua-dua itu boleh mengambil banyak ruang. Apabila sudah banyak ruang di ambil, maka kita tidak ada idea atau peluang untuk meletakkan dekorasi yang lain.

Dan akhir sekali adalah menjadikan tema bilik air anda tema retro dan klasik. Ini kerana ia dapat memberi gaya mewah dan berkelas tinggi.

Dengan itu, selesai perbicaraan saya dalam memberi tips-tips yang tidak seberapa sangat tentang menghiasi bilik air. Saya harap tips ini dapat membantu kepada sesiapa sahaja yang ingin mendekorasi bilik air mereka.

Kebanyakan kita pastinya pernah menghadapi masalah tahi cicak yang memenuhi sudut pintu dan celahan tingkap. Amat menjengkelkan dan naik kembang tekak bila tengok lama-lama kan?

Sememangnya sudah menjadi kemestian untuk dibersihkan, walaupun tahu tahi cicak akan berkumpul semula dicelah-celah tingkap tadi. Bukan mudah nak bersihkan, lebih-lebih lagi yang sudah mengeras kerana dibiar lama.

Buat pemilik rumah yang sudah buntu macam mana nak kurangkan masalah jelek ini, wanita ini ada kongsikan tips dan panduan membasmi tahi cicak dengan hanya menggunakan tiga bahan. WOW!

TIP ATASI MASALAH TAHI CICAK

Euww! geli sangat bila tengok taik cicak bertaburan kat tepi tingkap, kat lantai. Kakina memang geli dengan cicak. Tapi, tiap kali balik kampung, kena cuci taik cicak.

Biasa lah rumah kampung banyak cicak. Pasang perangkap pun tak pupus. Ada je yang datang mengunjung. Tak mau berperang dengan cicak, lebih baik cari jalan elak dari cicak buat onar di tepi tingkap dan lantai. Kita buat spray penghalau.

Bahan-bahan yang diperlukan ;
– 1/3 Cuka makan
– 1/3 Air
– 1/3 Cecair pencuci pinggan

Campurkan kesemua bahan tadi mengikut nisbah yang ditetapkan di dalam botol spray. Kemudian semburkan pada kawasan yang selalu menjadi pusat perkumpulan cicak. Selain cicak, gabungan bahan tersebut juga boleh digunakan untuk menghalau semut. Semoga bermanfaat dan selamat mencuba!

Cubalah petua ni. Boleh SHARE kalau bermanafaat.

Pintu bukan sahaja merupakan pembahagi ruang serta objek privasi, malah ia juga boleh menjadi elemen dekorasi bagi sesetengah ruang. Jika tidak dijaga atau dirawat, pintu yang telah lama dan hambar dapat mempengaruhi “mood” kediaman.

Selepas beberapa tahun, pintu di kediaman mungkin ada yang sudah kotor atau rosak. Buat anda dengan bajet terhad, pasti fikir banyak kali sama ada nak tukar pada pintu yang baru atau tidak. Sebenarnya, jika pintu masih elok dan berfungsi, anda tak perlu beli baru pun. Cukup hanya cat baru dan baiki mana yang perlu.

Pintu nak cantik tapi bajet ciput. Jadi la takat ni ja.
Maaf banyak2 sebab post x bagi details. Kayu & gam kayu beli kat shopee RM60++
Ukuran frame atas 2×2 kaki, tengah 2×1 kaki, bawah 2×2 kaki. Kos sekali cat RM100 untuk 3 pintu

BAHAN-BAHAN

KEADAAN SEBELUM

KEADAAN SELEPAS

Shaifuddin mendapat inspirasi apabila melihat wainscoting pada dinding yang sememangnya menjadi kegemaran rakyat Malaysia sekarang. Idea tersebut diterapkan untuk transformasi pintu di rumahnya dan hasilnya amat memuaskan.

Menurutnya lagi, masa yang diambil bagi menyiapkan sebuah pintu hanya lah 2 jam termasuk proses memotong dan menampal.

Di kala pandemik ni, ramai memilih air-fryer untuk penyediaan makanan sihat terutamanya yang jenis bergoreng. Tiba-tiba, tular pula yang menyatakan bahawa Air-fryer ni boleh menyabab kanser. Betul ke?

Jom baca kupasan dari Zakwan Mohtadza yang mengulas mengenai isu ini di facebooknya.

Secara ringkasnya, Kandunggan Acrymalide yang terhasil ketika proses memasak memang boleh mengundang kesan sampingan. Namun, ianya bukan sahaja boleh dihasilkan oleh air fryer sahaja. Apa jua jenis pemanggang atau teknik menggoreng boleh menghasilkan kandungan tersebut pada suhu tertentu. Jadi, anda perlu kawal suhu dan waktu memeasak. Jika di dalam menual menerangkan pada sahu dan waktu tertentu, sila kurangkan sedikit.


(GAMBAR) Pereka Ini Kongsi Tip Bagaimana Hias Rumah Semi D Tanpa Sarat Dengan Perabot.

INFO KEDIAMAN:-

Nama pereka: Steph Low

Nama firma: Yong Studio

Jenis: Semi D tiga tingkat

Konsep: Moden Kontemporari

Keluasan: 4468 kaki persegi

Jenis kediaman: Semi D

Spesifikasi: 1 ruang utama (ruang tamu, ruang makan dan dapur), 6 kamar beradu, 6 kamar mandi

Karya pereka sememangnya merupakan satu ilham untuk berkomunikasi dengan kita secara halus. Ada yang cuba menegur kepincangan sesebuah masyarakat, ada yang cuba memberi pandangan serta banyak juga yang menyalurkan motivasi kepada kita.

Karya seni reka bentuk dalaman pereka wanita yang satu ini pula adalah mewarnai kasih sayang di antara ahli keluarga. IMPIANA meninjau idea dan sentuhan moden pereka Steph Low dariYong Studio.

AURA KEKELUARGAAN

Kediaman berkeluasan sekitar 4468 kaki persegi diolah sempurna oleh Steph Low dan pasukan perekanya. Mereka telah mencanai ilham agar ruang kediaman semi D tiga tingkat ini tampil selesa, moden dan eksklusif. Apatah lagi tuan rumah mempunyai anak kecil dan memerlukan ruang yang selamat untuk trafik domestik. Bahkan ruang utama juga perlu memudahkan pemilik untuk melaksanakan aktiviti seharian mereka tanpa adanya gangguan dan rasa resah.

“Saya melihat kediaman ini agak besar dan selalunya kediaman seperti ini membuatkan ahli keluarganya lebih senang bersendiri atau melakukan urusan sendiri. Jadi, saya berhasrat untuk menyatukan aktiviti mereka di dalam satu ruang bagi menerbitkan aura kekeluargaan dan kasih sayang,” ujar Steph yang begitu sensitif dan prihatin dengan gaya hidup pelanggannya.

Bagi ruang utama, pereka membuka apa juga dinding yang menghalang agar ruang ini tampil lebih luas, selesa dan memberikan suasana lebih positif untuk anak-anak bermain juga lain-lain aktiviti kekeluargaan. Tidak hairanlah jika Steph memilih ilham moden ringkas dengan hiasan eksklusif bagi setiap ceruk ruang.

RUANG UTAMA BERSIFAT ABADI

Jika dilihat ruang utama dihias dengan perabot dan aksesori moden kontemporari. Ringkas namun selesa dengan pilihan perabot eksklusif yang direka dengan material mewah. Bagi Steph, setiap daripada material ini mempunyai nilai estetika penuh elegan. Oleh itu ruang ini tidak perlu dipenuhkan dengan hiasan lain, malah pemilihan warna juga dilihat sangat santai dan bersifat abadi. Tidak akan jemu biar dimamah waktu.

Jika dilihat pada ruang tamu dan makan ruang kediaman semi D ini juga umpama sebuah kediaman banglo moden kerana bebas daripada dinding penghalang. Manakala kehadiran dapur kering di situ dengan rekaan urban elegan melengkapkan lagi pelan lantai sebuah kediaman moden.

“Bagi saya ibu bapa hari ini mempunyai waktu yang terhad untuk menguruskan anak-anak mereka. Biar pun begitu, dengan adanya segala kelengkapan di dalam sebuah ruang akan membantu mereka memantau anak-anak di samping menyempurnakan tugasan lain,”ujar Steph lagi.

SELESA SEGAR

Bagi Steph, dia berasa puas apabila diberi amanah mereka ruang kegunaan sekeluarga dengan semaksimum mungkin. Penelitian bukan sekadar pada warna tetapi juga pada pencahayaan dan sistem pengudaraan semula jadi. Ini penting agar ruang kekal selesa dan segar. Projek yang mengambil masa sekitar tiga bulan ini sememangnya banyak memberi ilham kepada Steph bahawa ruang mampu mengikat kemesraan antara ahli keluarga. Malah kediaman ini diolah dengan bijak dan strategik. Steph berjaya menukar ruang yang dahulunya biasa tampil luar biasa dan berguna kepada semua.

Tip Dekorasi Oleh Steph Low

*Fotografi: Yong Studio

Bermain game atau istilah gaming ini, boleh dikatakan, ramai peminatnya tergolong dari kaum lelaki. Bermain game ini adalah satu perkara yang pada mulanya, menghilangkan stress tetapi semakin lama zaman meningkat, game ini sudah menjadi suatu sukan atau kerjaya untuk membantu sara hidup. Seperti sekarang, ramai sudah yang bekerjaya hanya dengan bermain game. Tapi pada hari ini, saya bukan mahu menceritakan tentang game, tapi saya ingin menceritakan tentang apakah peralatan untuk permulaan anda sebagai seorang pemain game. Peralatan yang wajib anda beli adalah meja gaming. Meja gaming ini, tidak semestinya ada kena ada komputer sahaja baru beli meja, tapi bermain dari handphone juga memerlukan meja kerana ia lebih selesa yang menyenangkan. Akan tetapi, macam mana kita hendak membeli meja gaming yang elok dan berbaloi? Hari ini saya akan menceritakan cara-cara atau tips semasa hendak membeli meja gaming.

Membeli meja gaming, seharusnya memilih meja gaming RGB. Jadi, untuk langkah pertama, ini untuk pengguna komputer sahaja. Pastikan anda mengukur saiz keyboard anda. Kenapa kena ukur? Sebab keyboard ini ada berlainan saiz. Jadi, lebih elok jika kita tahu saiz keyboard tersebut dan membeli meja yang luasnya lebih besar sikit.

Yang kedua adalah, ukuran meja. Salah satu faktor yang perlu dipertimbangkan ialah saiz meja gaming. Ini akan menjadikan bermain game lebih selesa. Kebanyakan meja gaming mempunyai panjang lebih daripada satu meter untuk memuatkan komputer, CPU, pembesar suara, tetikus dan komponen lain. Jika anda bermain game pada komputer riba anda, meja yang lebih kecil adalah pilihan yang ideal. Tiada persediaan khusus untuk isu saiz; hanya menyesuaikannya dengan peranti yang digunakan untuk bermain game.

Ketiga pula, memilih meja yang anda minat. Meja gaming RGB (Merah, Hijau, Biru) ialah pilihan yang sangat baik untuk menambahkan cahaya terang pada permainan. Setiap saat, anda akan melihat banyak lampu berubah. Terdapat beberapa gaya meja gaming RGB untuk dipilih, termasuk meja minimalis, meja lesehan, meja berbentuk L dan banyak lagi. Bentuk dan penempatan jadual ini boleh diubah suai agar sesuai dengan kawasan permainan.

Terakhir sekali adalah harga yang bersesuaian. Meja gaming sering dijual dengan harga sangat tinggi, kerana ia bergantung pada bahan yang digunakan, model dan ciri, antara faktor lain. Jika anda mempunyai belanjawan terhad, adalah penting untuk bertanya tentang harga meja. Jangan lupa untuk melakukan kajian harga untuk mendapatkan tawaran terbaik pada meja gaming pilihan. Pilihan meja gaming tidak dinafikan penting untuk peminat gaming. Pastikan anda memberi perhatian dan pertimbangkan beberapa cadangan semasa memilih meja komputer gaming RGB.

Maka dengan itu, sudah terjelaslah langkah-langkah awal sebelum membeli meja gaming. Kepada gamers di luar sana, jangan pula selepas ini, anda melakukan kesilapan lagi.

Kata orang, sambutan lebaran kebelakangan ini bukanlah sekadar meraikan tetamu. Malah suasana dimeriahkan lagi dengan konsep-konsep yang menarik bagi mencari kelainan dan diingati oleh para tetamu.

KEMBALI KE DESA. PAKAIAN RINGKAS, SEKADAR KURUNG KEDAH ATAU KURUNG BASAHAN YANG CUKUP SELESA DAN SEDERHANA TETAPI ITULAH YANG MENYERIKAN MAJLIS ANDA.

Bahkan tuan rumah juga bukan main kreatif lagi menghasilkan pelbagai tema bagi memeriahkan majlis rumah terbuka masing-masing.Bahkan ole-ole juga diadakan sebelum pulang sebagai tanda ingatan.Inilah yang menjadikan suasana bertambah meriah dan mengeratkan silaturahim di kalangan kita.

ANDAI MEMPUNYAI HALAMAN LUAS, KITA RAMAI-RAMAI MAKAN DI HALAMAN DENGAN PANJUT DAN TATA HIAS KREATIF.

Jadi tema yang pertama adalah tema paling simple tetapi dekat di hati kita. PESONA DESA. Teruskan amalan desa di kota. Kembalikan kraf tradisi dan pusaka yang dilupakan dan dijadikan hiasan kediaman serta hidangan. Jadikan kain batik basahan sebagai alas atau hiasan.

BAYANGKAN DENGAN KAIN BATIK INI BOLEH DIJADIKAN SARUNG THROW KUSYEN, TABLE RUNNER, LANGSIR DAN PELBAGAI YANG MAMPU MENJADIKAN SUASANA KEDIAMAN SEPERTI RESORT. PILIH 1 WARNA TEMA DAN SERLAHKAN KRAF TRADISI ANDA.

Malah tidak salah jika jemputan juga di suruh memakai baju kurung basahan dan kain batik. Lengkapkan dengan kerudung jika perlu. Tidak perlu busana mewah, kerana keindahan budaya kita sudah cukup mewah.

DI SAMPING MEMELIHARA BARANGAN LAMA SEUMPAMA INI, IA JUGA KEMBALI BERGUNA BAGI KEDIAMAN MODEN. TAHAN LASAK DAN CANTIK.

Juadah tradisi boleh dipelbagaikan termasuk kuih muih lama yang mungkin boleh anda dapati dari generasi lama. Lupakan sebentar biskut dan kek barat. Haruman bunga melur dan daun pantai serta mawar boleh dijadikan daya penarik.

LABU SAYUNG DAN TEMBIKAR JUGA BOLEH DIPELBAGAIKAN. DARI MENJADI HIASAN, KE BEKAS LAMPU KE BEKAS MINUMAN YANG MENYEGARKAN. BILA LAGI KITA NAK MEMARTABATKAN SENI KRAF DAN KONSEP SEUMPAMA INI?

Payah sangat cari aromaterapi bauan seumpama itu. Lapangan rumah anda dan kita makan sama-sama bersila di lantai dengan tudung saji yang cantik dan dulang klasik yang cantik.

TUDUNG SAJI BUKAN SAHAJA UNTUK MENUTUP JUADAH MALAH LAMBANG KEMEGAHAN SENI KRAF BANGSA.

Awas pastikan hiasan anda tidak seperti sambutan pengantin kerana itu lain pula pengertiannya.(Betapa halus dan indahnya budaya Melayu yang mempunyai cara tersendiri menyambut perayaan atau majlis tertentu). Jadi ini adalah tema pertama yang disyorkan oleh team IMPIANA. Jangan lupa share dengan IMPIANA juga anda memilih tema seumpama ini kelak ya…selamat mencuba dan memartabatkan kraf budaya dan warisan kita.

Air pancut atau orang kata waterfall, adalah satu design yang kita boleh tambah untuk interior kita. Air pancut ini, jika ada di rumah, ia lagi membuatkan rumah kita seperti orang bangsawan. Tapi, nak pasangnya di rumah, mengambil kos yang banyak. Jadi, saya akan tunjukkan cara untuk meng-DIY air pancut untuk rumah anda.

Jika anda sudah mempunyai dinding, projek anda separuh siap. Walau bagaimanapun, adalah lebih mudah untuk menyembunyikan mekanik air pancut jika anda membuat dinding di sekeliling komponen ini. Dinding batu sungai, sebagai contoh, menarik secara visual, sukar untuk dimudaratkan dan menawarkan persekitaran semula jadi di mana air boleh dikawal. Pergi ke kedai bekalan landskap dengan ukuran kawasan untuk kerja itu. Mereka boleh menasihati anda tentang berapa batu untuk diperolehi untuk wilayah yang ingin anda tempuhi. Anda juga memerlukan simen dan kolam yang telah dibentuk atau pelampung takungan selepas anda mempunyai batu itu. Anda boleh sama ada menggali kolam di bahagian bawah mata air atau menggunakan bentuk takungan plastik.

Mortar akan menahan batu di tempatnya, dan anda boleh mereka bentuknya mengikut kehendak anda. Bina dari bawah ke atas, letakkan takungan anda di beberapa lapisan pertama batu. Letakkan pam di bahagian bawah takungan dan jalankan tiub ke atas dan ke dinding. Secara tidak sengaja tutup tiub dengan kerikil atau tumbuh-tumbuhan. Apabila anda selesai, ia harus berakhir di dinding batu. Isi takungan dengan air apabila mortar telah kering, tambahkan pam, dan lihat air pancut dinding anda muncul dari pembentukan batu.

Jadi, itulah dia cara-cara meng-DIY air pancut di rumah. Jika anda berminat? Boleh cuba sekarang di rumah.


Bermodalkan RM14.40 Je Dah Boleh Dapat Rak Rempah Ratus Cantik Macam Ni

Kini, ramai yang tergila-gilakan rak rempah ratus yang boleh dijadikan tempat menyimpan serbuk kunyit, garam, lada dan sebagainya. Jika ada rak ini pastinya ruang dapur kelihatan lebih sempurna dan bergaya.

Bagi menghasilkan rak rempah ratus yang bersaiz kompak ini ia hanya memerlukan enam keping papan sahaja. Dengan hanya berbelanja RM14.40 rak yang cantik dan kukuh ni dah boleh jadi pelengkap ruang dapur anda.

Rak dah siap dan cantik boleh beli kat Eco Shop yang berhampiran. Balang atau bekas rempah nak beli dekat mana pula ye? Ok, Jom Impiana kongsikan link untuk pembelian bekas rempah ratus yang macam ni.

Bilik tidur merupakan ruang privasi yang amat dekat dengan pemiliknya. Selain untuk tidur, ruang santuari ini juga menjadi tempat untuk berehat dan mengekspresi diri.
Seni reka dan susun atur kamar perlu selari dengan gaya hidup dan personaliti tuan empunya. Jadi buat anda yang sedang dalam perancangan mengubahsuai bilik atau baru berpindah ke bilik baru, IMPIANA mahu kongsikan beberapa tema menarik yang boleh anda pertimbangkan. Enjoy!

2. FLORAL

3. NAUTIKA

4. BOHEMIAN

5.  ANIMAL PRINTS

Tepung naik sendiri antara bahan penting dan mudah kalau nak buat kek atau roti yang gebu gebas. Bagi kami yang tak pro membakar, memang boleh jadi jem kalau tak ada tepung naik sendiri jika tertera di dalam resepi ia adalah bahan utama. Nak beli pun, bukannya habis digunakan melainkan kalau jenis rajin mengguli dan membakar.

Bahan-bahan:
500G TEPUNG GANDUM
7SUDUTEH BAKING POWDER
1SUDUTEH GARAM

Cara-cara:
Campur semua bahan dan ayak sebanyak tiga kali

Bagi lepasan graduan yang baru bekerja, perkara pertama yang akan difikirkan bila dapat gaji pertama mesti merancang untuk beli kereta. Betul tak? tak salah, tapi harus diingat ada perkara yang lebih penting iaitu rumah. Mesti ramai yang rasa membeli rumah bebannya tinggi dan ada juga generasi muda ni lebih suka hidup menyewa.

Untuk usia muda, beli rumah kecil dulu pun sudah memadai. Lagi pun, usia muda intrest pinjaman rendah dan mudah lulus. Eny abdullah berkongsi macam mana anda boleh beli rumah di usia muda di dalam blognya.

Saya harap artikel ni akan dapat membantu adik-adik yang baru graduate dan baru berkerja untuk dijadikan panduan. Beli rumah diusia muda, memang nampak perit, tapi manisnya dikemudian hari. Biar susah ketika kita muda dan kuat. Nanti bila dah settle down, kita dah punya segalanya untuk diberi kepada orang tersayang. Rumah dah ada, kereta dah ada. habis bayar kereta lama, belilah kereta baru yang mahal sedikit bagi isteri pakai ke hehehe sebab gaji pun dah tinggi.

Tips Beli Rumah Di Usia Muda

1. Kalau baru graduate dan berkerja. Mesti nak beli kereta kan? Belilah kereta yang murah-murah dulu. Jangan gaji baru 2000 dah hentam ambil Honda city atau vios. Ambik dulu perodua atau proton. Buat commitment untuk bayar kereta dalam rm400++ sahaja sebulan. Kena ingat, kereta ialah kemudahan untuk berkerja dan leisure. Dan jangan jadi hamba kepada loan kereta anda yang menghalang anda buat loan lain terutama loan penting seperti loan rumah.

2. Mulai sekarang, selesaikan semua hutang card credit anda. Ikhtiar untuk bayar lebih card credit dan elak pengunaan. Kalau guna banyak mana, banyak tu lah bayar bila dapat gaji. Jangan biar ada balance yang dibawa ke bulan berikutnya.

3. Say no to sewa beli gadget dan barang keperluan rumah seperti handphone, peti ais, mesin basuh dan sebagainya. Kumpul duit sedikit setiap bulan untuk beli cash. Let say nak beli mesin basuh yang harga rm 600, kumpula sebulan rm100 selama 6 bulan. Sementara tu boleh pakai dobi express yang 24 jam tu hehehe..

4. Mula saving untuk duit deposit rumah dan lain lain bayaran untuk rumah. Buat satu akaun bank khas TANPA ATM CARD , untuk tabungan duit nak beli rumah. Kalau bank bagi juga ATM card, sila gunting kad ATM kepada dua hehehe. Bulan-bulan peruntukan sebanyak mana nak masuk dalam tu. Kalau nak biasakan diri bayar rumah, boleh masukkan terus jumlah instalment rumah dalam tu hehehe.. nanti dah beli rumah betul-betul tak lah rasa terbeban sebab dah biasa. Kita juga boleh guna duit simpanan KWSP dari akaun 2 untuk membayar deposit rumah dan kos peguam. Boleh keluarkan maksimum 10% (deposit) dan 10% lagi untuk kos-kos lain. Tapi selalunya kalau 3-4 tahun berkerja pun tak sampai 10% tu. Jadi boleh keluarkan semua sekali amount yang ada. Kalau ada RM3,00, keluarkan je lah Rm,300 tu. Dapat juga tampung mana yang ada kan. KWSP juga ada buat pengeluaran untuk kurangkan ansuran bulanan. Boleh rujuk website KWSP untuk maklumat lanjut.

5. Say no to Personal Loan. Ramai orang suka ambil personal loan. Saya tak pasti guna untuk apa, tapi maybe untuk kahwin kot. Sebenarnya ambik personal loan ni sangat merugikan. Selain interest yang tinggi sekitar 6% ke 7%, kalau duit tu kita simpan dalam akaun, akan susut nilainya juga. Dan kita akan rasa terbeban untuk bayar personal loan tu balik sebab tak nampak duitnya dimana dan kemana. Percayalah, 90 percent peminjam personal loan akan guna duit untuk beli barang shopping dan selebihnya disimpan, bila tak cukup duit, korek balik. Hehehe..


Punca & Cara Atasi Kehadiran Ular Di Kediaman Anda

HAPUSKAN TIKUS SEBELUM ULAR
Tahukah anda kenapa ular sering masuk ke dalam rumah? Ular tidak akan masuk ke dalam rumah jika ia tidak mencari makanan. Jadi anda harus elakkan makanan ular seperti tikus berada dalam rumah anda. Anda patut risau apabila anda tikus, ada juga pemangsanya iaitu ular.
(klik link ini untuk ketahui cara mudah untuk menghalau tikus) http://www.impiana.my/7-cara-mudah-untuk-halau-tikus-dari-rumah-yang-patut-anda-cuba/

BERSIHKAN RUANG KEDIAMAN
Jika keadaan rumah anda bersepah ia mendorongkan untuk ular masuk ke dalam rumah. Anda perlu sentiasa kemas dan bersihkan persekitaran rumah anda. Rumah yang bersepah merupakan tempat sarangnya ular.

ELAK TANAM POKOK YANG LEBAT &TINGGI
Pokok yang berdaun lebat dan tinggi memang menjadi tempat persembunyian yang selesa untuk ular. Begitu juga pasu besar yang diletakkan di luar rumah. Ular boleh memanjat masuk ke dalam rumah.

PASTIKAN LUBANG MEMPUNYAI PENUTUP
Ular mudah menyelinap masuk melalui lubang. Jika ada kawasan berlubang meskipun kecil, pastikan ditutup dan dibaiki untuk mengelakkan daripada ular masuk terutamanya di bahagian dinding, pintu dan tingkap.

Bagaimana Jika Terjumpa Ular Dalam Rumah/Bilik?

Bagaimana Jika Terjumpa Ular Di Luar?

Bagi mereka yang menetap di kediaman jenis High Rise’ seperti apartment atau kondominium, sudah semestinya ruang tempat menjemur pakaian antara ruang yang sangat penting.

Namun begitu, ruang tempat menjemur pakaian ini yang tersedia ada kalanya memiliki kekurangan sekaligus boleh mendatangkan masalah kepada pemilik rumah dari segi saiz keluasan ruang tersebut.

Ini kerana, saiz keluasan ruang tempat menjemur pakaian yang tersedia sempit dan sangat terhad. Jadi, sudah pasti ia akan mendatangkan masalah ketika untuk menjemur pakaian di ruang tersebut.

Sebagai solusi, apa kata anda menggunakan ampaian pakaian seperti ini untuk mengatasi masalah tersebut. Apa yang menariknya mengenai ampaian pakaian ini ia boleh dilipat dah tidak menggunakan ruang yang terlalu besar untuk memasangnya.

Bukan itu sahaja, untuk memasangnya juga tidak begitu rumit dan amat mudah untuk dikendalikan. Malah, ampaian pakaian ini sangat kukuh dan boleh menampung jumlah kain jemuran yang banyak dalam satu masa.

Manakala, harga yang dijual tidak terlalu mahal dan berpatutan jadi anda tidak perlu untuk berbelanja besar pun.

Foto: Facebook Pemburu Tiket Murah

Tingkap nako yang diberi ‘nafas’ segar, ini cara mudah dan tidak perlukan modal besar. Tingkap nako kebiasaannya mudah dijumpai di kediaman yang telah berusia binaannya. Sekarang ini reka bentuk rumah sudah semakin moden dan tidak lagi menggunakan tingkap nako. Paling tidak sliding window.

Jika anda perasan, bagi pembangunan yang berkonsepkan industri dan minimalis, tingkap nako ini telah diguna pakai semula. Jadi bagi anda yang kediamannya menggunakan tingkap nako, jangan sedih. Ia masih ada nilai yang tersendiri.

Tidak perlu ambil peduli andai ada orang cakap tingkap nako sudah tidak trend, tapi idea yang diolah dapat memberi nafas baru kepada tingkap kediamannya.

Seperti yang dikongsikan oleh Pn Suhana Mat Rasau ini, bukanlah sesuatu yang rumit dan menelan belanja yang banyak. Cukup sekadar melekatkan mirror sticker pada setiap bilah tingkap.

Nak tahu cara pasang mirror sticker pada tingkap nako? Anda perlu ikut ENAM langkah mudah dan cepat ini.

Bahan-bahan:

1 gulung Mirror sticker (saiz 90cmx2cm @RM23.50)
Air bercampur sabun
Gunting atau pisau
Pen marker

Cara-cara:

1. Keluarkan cermin dari bingkainya dan cuci bersih. Masa ini lah akak excersice, mana yang tidak pernah cuci tu boleh la bawak-bawak dicuci ye.

2. Dah kering betul, letak cermin atas gulungan mirror sticker. Ambil marker pen dan lukis ikut bentuk cermin. Kepingan  mirror sticker yang sudah siap dilukis tadi dijadikan sukatan untuk memudahkan ketika proses memotong bilah lain nanti

– Potong mirror sticker ikut panjang dan lebar yang telah di tanda

3. Basahkan cermin dengan air yang bercampur sabun sikit.

4. Buka kepingan plastik dari mirror sticker yang telah dipotong. Plastik lapik ini sangat nipis kena betul-betul tengok untuk kopek tu

5.Tampal pada cermin yang permukaannya licin dan rata. bukan yang bertekstur tau dan ratakan elok-elok. Gunakan kain untuk tolak mirror sticker dari tengah ke tepi di samping hilangkan gelembung udara (air bubble)

6. Cermin yang telah siap dipasang mirror sticker letakkan kembali dibingkai tingkap

Sumber:  Suhana Mat Rasau

Tiba-tiba almari kayu roboh. Bila diperiksa rupanya dah lama almari anda menjadi habitat si anai-anai. Nasib baik tiada melibatkan nyawa. Sekadar membuang perabut atau kayu yang dimusnahkan tidak memadai. nanti, koloni anai-anai tersebut akan berpindah ke bahagian kayu yang lain. Tak kiralah pada dinding mahupun bingkai selagi adanya bahan yang boleh di mamah anai-anai terutamanya kayu. Jika terkesan kehadiran si anai-anai, sebaik rawatan segera perlu dilakukan sebelum seberang bencana lebih besar menimpa. Terdapat banyak kontraktor kawalan serangga yang sedia berkhidmat, namun harga mereka bukan kepalanga. mahu cecah ribuan untuk merawat dan mencegah anai-anai di seluruh rumah.

Jadi, selain mendapatkan khidmat kontraktor kawalan serangga, apa kata anda guna petua-petua mencegah dan merawat seranggan anai-anai dengan langkah-langkah mudah berikut:

Air cucian beras

Selalu kita cuci beras, air basuhan pertama dan kedua pasti kita biarkan ianya mengalir ke dalam lubang singki. Tahukah anda ianya amat mujarab dalam usaha untuk mengusir anai-anai dari terus bersarang di rumah. Hanya siramkan sahaja air tersebut keliling sarang serta tuangkan ke dalam lubang untuk pembasmian mutlak.

Minyak tanah

Ia amat sinonim dalam mencatikkan laman terutamanya menjelang hari raya untuk menyalakan pelita. Selain daripada menerangi malam anda, ia amat bermanfaat jika anda semburkan minyak tanah terus ke kayu yang menjadi bahaman koloni anai-anai. Nak lagi kesan yang efektif, campurkan dengan minyak serai, lagi mujarab.

Air Tembakau

Dari anda rosakkan jantung sebab merokok, lebih baik invest sedikit wang pembelian rokok dengan mengambil daun tembakau daripada puntung dan campurkan dengan air serta perap selama satu malam. Semburkan Air perapan di sekeliling rumah dan koloni anai-anai. Sasarkan kepada kayu yang diserang serta ‘rumahnya’.

Air Garam

Air garam memang banyak manfaatnya, nak sedapkan lauk, rawat luka dan juga basmi anai-anai. Cara nak buat air semburannya sama seperti guna daun tembakau, campurkan dengan air tawar dan biar selama satu malam dan sembur di setiap laluan anai-anai, di kayu dan juga dalam sarangnya.

Air Kapur Sireh

Anatomi badan anai-anai bersifat lembut serta berkulit nipis. Air panas yang dihasilkan daripada campuran kapur sireh dan menyebabkan jisimnya mengecut dan mati dengan cepat. Untuk penggunaannya, sama sahaja iaitu melalui kaedah semburan.

Racun

Akhir sekali, kalau tak jalan juga, guna air racun pembasmi serangga dan semburkan ke arah-anai, tapi pastikan sewaktu membancuhnya anda ikuti aturan yang telah ditetapkan oleh pengeluar racun. Takut nanti, niat nak bersihkan rumah dari anai-anai, anda pula yang terjejas sebab racun makan tuan.


Balik Kampung, Melancong Dalam Negeri Jangan Lupa SOP

Baru-baru ini Perdana Menteri, Tan Sri Muhyiddin Yassin mengumumkan pelaksanaan Perintah Kawalan Pergerakan Pemulihan (PKPP). Antara kelonggaran yang diberikan iaitu kebenaran merentas negeri dan lampu hijau untuk melancong dalam negeri. Kelonggaran yang diputuskan kerajaan bertujuan antaranya bagi fasa pemulihan ekonomi negara dan menjana semula pendapatan rakyat.

Ramai warga kota yang berpusu-pusu ingin pulang ke kampung halaman kan. Ingat wabak ini masih ada dan kita semua mesti mengikut SOP yang telah diberikan. Jangan sesekali ingkar kerana ingin bergembira nanti akhirnya pasrah.

Menerusi perkongsian di laman media sosial Facebook @Public Health Malaysia, perkembangan ini BUKAN bermakna kita telah bebas dari risiko dijangkiti wabak pandemik.

Virus ini masih ada di luar sana dan boleh menjangkiti sesiapa saja. Jika anda merancang untuk melancong, ada beberapa perkara penting yang wajib anda ketahui dan ambil tindakan.

Perlu diambil kira tanggungjawab dan peringatan agar sentiasa berwaspada sebelum memulakan perjalanan ke destinasi yang dituju. Pada ketika ini, sudah pasti anda jelas bagaimana wabak ini boleh merebak dan apa cara pencegahan terbaik. Peralatan bantuan perubatan seperti topeng muka, hand sanitizer dan face shield jangan ditinggalkan dalam aktiviti seharian.

Perkara pertama yang perlu anda perhatikan ialah lokasi dan aktiviti yang dipilih. Jika lokasi kelihatan padat dan sesak, tolong ‘SKIP’ dan elakkan. Tempat tertutup seperti pusat membeli belah bukan pilihan yang baik untuk anda meluangkan waktu bercuti.

Pusat membeli belah merupakan lokasi tumpuan ramai malah penjarakan sosial amat sukar untuk diamalkan. Ambil tahu kawasan zon merah dan elak bercuti ke kawasan berkenaan. Sebaiknya pilih lokasi yang tenang, tidak padat, mempunyai banyak tempat terbuka, jauh dari orang ramai dan berunsur alam semula jadi. Adalah dicadangkan untuk meluangkan masa berehat di bilik atau homestay bersama keluarga sepanjang tempoh bercuti, ianya lebih selamat selain dapat menikmati percutian dengan lebih ‘privacy.

Juga ambil tahu apakah aktiviti yang dibenarkan dan yang ditegah demi kebaikan anda sekeluarga. Anak-anak dan keluarga adalah tanggungjawab anda sepenuhnya. Tidak salah membiarkan mereka berlari dengan gembira di padang lapang, tepi pantai yang tidak sesak, taman rekreasi yang kurang pengunjung namun BUKAN di tempat padat dan tertutup seperti pasaraya.

Sayangilah diri dan keluarga anda. Kekal sihat dengan mengamalkan #newNormal seperti yang disarankan pihak berwajib. Mencegah lebih baik dari mengubati. Hujung minggu ini pasti ramai yang balik bercuti di kampung sehinggakan semua lebuhraya utara, selatan dan pantai timur semuanya sesak. Jadi, cuba elak dari berhenti di kawasan rehat yang ramai dan sesak. Pastikan anda sentiasa menggunakan topeng muka dan sanitizer jika berada di luar.

Tidak dinafikan, pembahagian harta turut boleh mengundang masalah besar sehingga menjadi punca dan mengundang perbalahan antara satu sama lain dalam keluarga.

Menerusi program bual bicara Wanita Hari Ini, TV3 telah mengupas lebih lanjut mengenai masalah tersebut yang dikatakan sering berlaku di kalangan masyarakat.

Pendakwah bebas terkenal, Ustaz Elyas Ismail ketika diundang sebagai tetamu jemputan secara maya program berkenaan tidak menafikan hal seperti tersebut sememangnya berlaku dalam kalangan masyarakat tanpa mengira bangsa mahupun agama.

“Kalau kita perhatikan sifat kejadian manusia itu sendiri ia sememangnya ada beberapa sifat contohnya seperti dengki, tidak puas hati atau tidak rela untuk bertolak ansur antara satu sama lain.

“Contoh, dalam kalangan adik-beradik misalnya, mungkin ada seorang dua sahaja yang jaga mak siang malam waktu sakit dan sebagainya. Tetapi apabila tiba masa pembahagian harta, dia dapat sikit.

“Jadi, perkara seperti ini lah yang akan menimbulkan persoalan dan juga perbalahan antara satu sama lain dalam kalangan adik-beradik.

“Keduanya pula, manusia ini memang Tuhan ciptakan rasa cinta terhadap harta, tidak kira ustaz atau pun tidak. Sesiapa sahaja mesti ada rasa cinta terhadap harta benda,” katanya.

Katanya lagi, berlakunya masalah perbalahan pembahagian harta dalam kalangan adik-beradik dan keluarga ini berpunca daripada cara pengurusan harta yang salah.

“Seperti dalam agama Islam sendiri bab pengurusan harta, agama telah mengajar kita untuk mencari harta, itu yang pertama.

“Manakala yang kedua pula, kita harus melindungi harta kita dan ketiga kita harus mengembangkan harta kita. Seterusnya, yang keempat pula untuk menyucikan harta kita dengan berzakat.

“Tetapi yang kelima ini jarang orang ambil tahu iaitu adalah untuk mengagihkan harta sebelum meninggal dunia sama ada hibah, sedekah, wakaf, wasiat dan sebagainya.

“Ramai yang tidak membuat persiapan ini sebelum meninggal dunia yang akhirnya akan menyebabkan keretakan dalam adik-beradik dan keluarga,” katanya lagi.

Sumber: YouTube Wanita Hari Ini, TV3

Pasti segelintir di kalangan anda yang pernah membeli barangan elektronik buatan dari negara China secara dalam talian. Namun setelah barang tersebut sampai di rumah, ia tidak boleh diguna pakai di rumah.

Ini kerana, kebanyakkan barangan elektronik buatan dari negara China menggunakan kepala plug khas dari negara tersebut. Oleh itu, anda tidak dapat menggunakannya di rumah anda.

Jadi, bagaimana cara yang boleh anda lakukan agar barangan elektronik tersebut dapat diguna pakai di rumah anda? Jangan bimbang, caranya mudah sahaja.

Apa yang perlu anda lakukan adalah menukar kepala plug barangan elektronik tersebut kepada kepala plug khas dari negara Malaysia. Ingin tahu bagaimana caranya? Mari IMPIANA kongsikan bersama anda.

Anda boleh mengetahui caranya dengan menonton video segmen Tip Impiana kali ini pada pautan di bawah:;

Kebiasaanya nak kobis ditanam melalui biji benih yang dibeli dari pasaran. Namun pernah anda lihat semai kobis dibiak dari kobis yang dibeli dari kedai? bukan itu sahaja, kobis tersebut telah dipotong kepada 2 bahagian dan hanya tinggal batang tengah dan pangkal daun.

Hasilnya, kobis yang ditanam dari keratan batang tadi berjaya mengeluarkan bola kobis yang baru apabila tiba masanya. Tak percaya, jom tonton video yang disediakan.

Tak susah rupanya semai kobis ni. Yang menjadi fokus utama adalah penghasilan buah atau kelopak daunnya yang membulat seakan bola. Puan Norhayati Ismail berkongsi teknik tanam kobis di dalam pasu yang memang menjadi walaupun di ruang yang sempit

Step 1: Penyediaan biji benih
Sediakan biji benih kobis (boleh beli dari nursery/ online/pusat beli belah). Tabur biji benih kobis (kaedah semaian) dalam pasu besar dan tunggu sehingga bercambah dalam 1/2 minggu.
Letak tempat teduh tapi masih dapat cahaya matahari…

Step 2: Medium tanah
Penyediaan tanah pula mestilah menggunakan tanah cocopeat atau tanah polos tidak padat untuk menyemai biji benih. Boleh beli di nursery.

Step 3: Pindahkan anak semaian.
Setelah semaian bercambah daun pucuk 3/4 helai baru pindahkan ke pasu besar yg bersesuaian dengan campuran tanah sawit(tanah hampas sawit) dan tanah organik(beli di nursery).

Step 4: Menanam
Jangan dedahkan pada matahari secara langsung selama 1 minggu dan siram secukupnya. Lepas seminggu baru slow2 dedahkan pada cahaya matahari.

Step 6: Baja
Baja yang sesuai mempengaruhi tumbesaran kobis. Baja ezigrow sangat sesuai utk proses pembesaran kobis sehingga boleh dituai. Siram baja seminggu sekali.

Step 7: Tuaian kobis
Biasanya kobis boleh dituai sekitar 3/4 bulan selepas di tanam. Kalau lambat tuai kobis boleh pecah sendiri.

Kobis, hanya boleh tuai apabila mencecah usia 3-6 bulan. Tapi kebiasaanya, selepas dituai sisa pokok akan dicabut hingga ke akar dan dimusnahkan. Sebenarnya selepas dituai, tinggalkan sisa pokoknya untuk beberapa tempoh. Untuk tahap ini, kobis akan menghasilkan lagi anak pokok di sekekliling bahagian tunggul yang dipotong